Ego-magazin | Ivan Ivačković – Umetnost pobune\nIvan Ivačković – Umetnost pobune\nNekada, davno, gledao sam naučno-fantastični film o sukobu naroda iz dve galaksije. Kada ih je stranac upitao “zašto?”, niko nije znao odgovor, sukob je počeo toliko davno da su svi već zaboravili zbog čega je rat započeo… Čini mi se da se nešto slično dešava sa Rolingstounsima (The Rolling Stones), u smislu da retko ko danas zna zašto su oni postali slavni, ali svi znaju da jesu slavni! Kakvo je Vaše mišljenje o tome?\nTačno je da mnogo ljudi, pogotovo mlađih, danas ne zna puno o razlozima koji su Rolingstounse načinili najvećom rock and roll grupom svih vremena, kao i nekom vrstom društvenog, sociološkog, biološkog, pa i medicinskog fenomena. Pogotovo se malo zna o tome zašto su na polju same muzike postali tako veliki, jer se sve to dešavalo šezdesetih godina, a 60te su postale već jako daleke za neke ljude. U tom smislu, ovo je odlično pitanje jer je lepo da sad bacimo neki snop svetla na te razloge. Kao što i treba da bude, osnovni razlog leži u samoj muzici. Rolingstounsi su danas institucija koja se uzima zdravo za gotovo, da kažem otprilike onako kako je Kit Ričards (Keith Richards) jednom rekao: “Znate da će svakog jutra izaći Sunce, znate da će uveče pasti mrak i znate da će Rolingstounsi na svakih nekoliko godina objaviti album i krenuti na turneju”. Stounsi su postali stvarno kao vazduh koji udišemo – nešto što se podrazumeva. Međutim, da bi stigli do te pozicije – a to je jedinstvena pozicija, jer nijedan bend nema poziciju kakvu oni imaju – trebalo je da se dogodi sledeće: da šezdesetih snime nekoliko albuma koji su autentična remek-dela, da snime singlove koji su se pretvorili u himne popularne muzike i da – sad za trenutak da izađemo iz polja umetnosti – postanu simbol pobune koju je podigla ona generacija koja je tada, šezdesetih, pokušala da promeni svet i da ga učini podnošljivijim mestom za život. Ovo poslednje je posebno interesantno, zato što Rolingstounsi, a Mik Džeger (Mick Jagger) pogotovo, nikada nisu želeli da budu simbol bilo čega, a najmanje bilo kakve pobune, niti su pretendovali da budu vođe bilo kakvog pokreta. Međutim, ta generacija šezdesetih, koju su i inače zvali “Džeger generacija”, upravo je u Stounsima i posebno u Džegeru prepoznala simbol sopstvenih želja i težnji, i postavila Džegera na mesto vođe.\nPrava istina, međutim, glasi da su Rolingstounsi od svakog, pa i hipi pokreta šezdesetih, uzimali samo onoliko koliko im je trebalo i koliko im je bilo korisno za njih same. Pa tako imamo situaciju da su 60tih ličili na hipi pokret; da su 70tih, sa veštinom kojoj niko nije uspeo ni da se približi, a kamoli da je ponovi, išli na dva koloseka koja su tada dominirala muzikom, a koja su, pri tom, bila međusobno suprostavljena (što celu stvar čini još zanimljivijom), a to su punk i disco; da su 80tih postali “deca kapitalizma” i vrhunski biznismeni… i tako dalje.\nZnači, koliko su kreirali trendove, Stounsi su toliko umeli i da im se prilagode. Sve to zajedno, dovelo ih je na poziciju o kojoj mi sada pričamo, i sve to zajedno jesu razlozi da Rolingstounsi i danas budu neprevaziđeni. Ali glavni razlog, da ponovim, leži u muzici i u eksploziji neverovatne kreativnosti koju su imali od sredine 60tih do sredine 70tih – to je njihov najbolji, najplodniji period.\nDa li mogu sada da Vas zamolim, pošto se to često pominje u medijima, a Vi se dugo bavite Rolingstounsima, da objasnite taj fenomen pobune, jer ljudi ne razumeju kontekst: protiv čega su se mladi 60tih pobunili, šta je to podsticalo promene? Šta je trebalo da se promeni u društvu, pa su Stounsi bili katalizator?\nReč je o spletu vrlo složenih društvenih, socijalnih i raznih drugih okolnosti koje su iznedrile prvo Elvisa Prislija (Elvis Presley), pa onda Bitlse (The Beatles), a potom Stounse kao glavni katalizator pobune. Bitlsi su već bili neka vrsta pobune, sa svojim dugačkim kosama, sa zvukom koji je tada puno ljudi doživljavalo kao nešto nedolično i prljavo, ali u kojem je mlada generacija prepoznala sopstvenu energiju, težnje i zahteve. Međutim, tek sa Rolingstounsima ta pobuna biva artikulisana u punoj meri. Koren svega toga se nalazio u Kenedijevoj (John F. Kennedy) vladavini u Americi, u ambijentu koji je on stvorio i energiji koju je kreirao i koja se onda prenela u Englesku, pa se kao neki lepi bumerang vratila u Ameriku. Trenutak kada je ta vrsta energije iz Amerike stigla u Englesku ujedno je bio trenutak u kojem je stvoren ambijent za Rolingstounse, za grupu koja se suprotstavila zaparloženom sistemu vrednosti u Engleskoj, strašnom tamošnjem konzervativizmu i posledicama jake posleratne apatije. Znači, Stounsi su se pre svega pobunili protiv konzervativizma koji je vladao u Engleskoj, a onda se ta njihova energija i ta njihova pobuna kao jedan lepi požar prenela i u druge evropske zemlje i vratila se u Ameriku.\nI koliko god je starija generacija gledala na Stounse sa zgražavanjem i strahom – jer su Rolingstounsi lomili čitav jedan sistem vrednosti koji je ta generacija uspostavila – toliko je mlada generacija u njima prepoznavala, više nego u bilo kome, više nego u Prisliju i Bitlsima, svoje čežnje, sopstvene želje i sopstveni identitet.\nOnima koji su mladi danas objasnili ste društveni kontekst u kojem je nastala pobuna mladih onda; pošto svaka generacija ima svoje idole, a svaki fan ulaže napor da razume izvođača ili sastav koji voli – da li Vaša knjiga “Umetnost pobune” može pomoći novim generacijama da razumeju delovanje i rad RS i veličinu onoga što su oni gradili decenijama?\nIma jedna rečenica čuvenog američkog novinara Džejmsa Restona (James Reston), koju sam odavno pročitao i koja mi je ostala urezana u mozgu: on je rekao da se u dobrom novinarstvu ništa ne podrazumeva i da on, kada piše tekst, zamišlja kako jedan mali čovek sedi zgrčen u ćošku, bez ikakvih saznanja o čemu je reč, te da on tom čoveku, koji ne zna ništa ni o čemu, piše. Samim tim, je li, ništa se ne podrazumeva. Sve mora da bude objašnjeno. Ne kažem da sam dostigao taj ideal u ovoj knjizi. Ali sam imao to negde u vidu, kao što uvek imam u vidu kad pišem. Uložio sam izvestan trud da ne prikažem RS kao nešto što se uzima zdravo za gotovo, kao nešto što je palo s Marsa, nego da objasnim ovoj generaciji, mlađoj, koja ne pamti svet bez Mika Džegera, kako su RS postali to što su postali. Ali, mislim da je bolje da o tome govore ljudi koji čitaju knjigu. Nezahvalno je da autor priča o tome da li je u nečemu uspeo ili nije…\nNisam ni hteo da govorimo o tome da li je neko uspeo ili nije, ali svaka ljubav podrazumeva neko istraživanje, a svako istražuje prema svojim afinitetima. Tamo ste ponudili podatke koji mogu da pomognu mladim ljudima da razumeju i da zavole, pa da istražuju dalje…\nJeste, ali sada ste pomenuli jako važnu stvar: u današnje vreme, u vreme moderne tehnologije, šta god vam treba od podataka, nalazi se na internetu. Sve informacije su nam stalno na dohvat ruke. Doduše, tačno je da nikada ne možete do kraja znati da li je informacija sa interneta pouzdana ili ne, zato što svako može da postavi na net šta god želi, ali opet, ne može se to ni zanemariti; internet nudi ogromnu količinu informacija, između ostalog i ogromnu količinu validnih informacija. Hoću, dakle, da kažem kako je danas uglavnom besmisleno pisati knjigu u kojoj je glavna stvar informacija. Mislim da je to bilo važno 60tih, 70tih ili čak 80tih. U današnje vreme je to manje važno. Ono što je danas važno kad pišete knjigu jeste da prenesete svoju strast, svoj stav, svoje uverenje. I da na snažan način predstavite svoje mišljenje o temi koju ste odabrali da obradite. To je ambicija sa kojom sam pisao i ovu knjigu. Naravno da je ta knjiga puna informacija, ali ako je u njoj išta istinski vredno, to nisu informacije nego strast sa kojom je pisana, uverenje i stav koji ona pokušava da prenese na druge ljude. Taj stvarno odličan odziv, moram da kažem, na koji je knjiga naišla, svoj koren ima upravo u ovome o čemu govorim. Ona je dobro prihvaćena ne zato što nudi puno podataka, nego zbog toga što ljudi prepoznaju strast sa kojom sam je pisao. I to je ono što, generalno, jednu knjigu danas može činiti vrednom.\nMislim da je ključna reč: relevantnom. Ima puno informacija, ali što je više energije i strasti uloženo u način saopštavanja, to one postaju relevantnije. Vi na taj način postajete jedan od izvora, što je ključno za razumevanje određenih procesa… A da li Vi još uvek živite svoj “rock ‘n roll život”?\nOčigledno da. Pišem o muzici uz koju sam odrastao, ta muzika me u dobroj meri i dalje vaspitava, imam svoj bend The Spanks u kojem sviram bubnjeve, dakle očigledno je da je rock and roll nešto što nije isparilo iz mog života. Mislim da je to i vrlo logično, jer RnR i nije, bar za ljude koji malo dublje uđu u tu priču, samo stvar mode ili tinejdžerskog zanosa. RnR, ma kako to ofucano zvučalo, predstavlja određeni sistem vrednosti i predstavlja određeni stav. Naravno, ne kažem da treba da ostanemo zarobljenici naših tinejdžerskih stavova jer sazrevamo kao ljudi, ali taj temelj, ta baza koju nam daje RnR, u vaspitanju, u načinu razmišljanja, u stavovima, svakako ostaje. Bar kod mene je to ostalo. Mislim da se, kroz malo dublji ulazak u ono što je ideja RnR, dobija i jedna vrsta poštenja. To se, dakle, stiče ne samo kroz ulazak u muziku, nego kroz ulazak u ideju. Ako sam uspeo da, čak i u ovakvim vremenima u kakvima živimo, ostanem koliko-toliko pošten, dosledan, ako sam uspeo neku plemenitost i ljudskost da sačuvam u sebi, onda za to puno dugujem rock and rollu.\nDobro, RnR je živ i mislim da će još dugo živeti…\nJa, naprotiv, mislim da je ta stvar na samrti ili bar na veštačkim plućima. Naročito kao industrija. Jer, pogledajte, RnR danas nema ni hiljaditi deo one moći, snage i uticaja koje je imao šezdesetih, sedamdesetih, osamdesetih, pa čak jednim delom i devedesetih. RnR je izgubio svoju publiku, izgubio je masovnost, a samim tim je izgubio i moć. Kad niko ne ide iza vas, kad vas više niko ne sledi, onda više nemate ni moć. Danas dominiraju drugi žanrovi, druge forme.\nJa sam malo istraživao šta se to desilo i došao sam do zaključka da je ta muzika poprimila neki drugi oblik. Kod nas je dobila jako nesrećnu konotaciju jer su se RnR majstori okrenuli novcu i počeli da rade ono što se narodu sviđa – i danas postoje fantastični rokeri koji su malo skrenuli u folk da bi preživeli, ali su danas jači autori nego što su bili pre 30 godina. Samo, kad sviraju RnR, nemaju onu masovnost. Postali su mali izvori koji deluju kao svetlašca na sceni. Ne utiču na pop kulturu, ali je RnR forma ostala negde u srcima ljudi, to nekako i dalje živi i traži se, samo što nije masovno…\nDa, ali ovo što sam pomenuo nije samo lokalna, već planetarna priča. RnR ne samo kod nas, nego nigde u svetu više ne predstavlja dominantnu formu, ne predstavlja muziku koja ima neki posebno veliki uticaj.\nMožda je to neki prelazni period…\nNe, ja mislim da tu nema povratka. Rock muzici je istekao rok trajanja. A rok trajanja je istekao zato što se društveni ambijent potpuno promenio. Sve ono što je činilo temelj i koren na kojima je RnR nastao, a to su pre svega poštenje, čestitost i nemirenje sa postojećim, nestalo je. Onda je, logično, nestala i muzika koja je bila simbol svega toga. Zato rock muzike više nema, odnosno, ima je u nekim rezervatima, tu i tamo, ali kao dominantna umetnička forma, kao sistem vrednosti, kao način razmišljanja, ona je prestala da postoji. U tom smislu su, recimo, Rolingstounsi jedan od retkih i jedan od poslednjih izuzetaka.\nKako danas teče život Rolingstounsa na društvenim mrežama kao što su Facebook ili Tweeter? Tu su dešavanja na dnevnom nivou, fanovi se i dalje uploaduju zanimljivim informacijama. Kako Vi gledate na to? “You’ve got the Sun, You’ve got the Moon, You’ve got the Rolling Stones”… Da li jedna takva grupa može da proizvede dovoljno novih podataka, da zadovolji nove medije?\nKako da ne, pokazalo se i u praksi da može. Ne moramo ništa da pretpostavljamo, informacije o koncertima kojima su Stounsi proslavili 50 godina postojanja (koncerti koji su održani krajem prošle godine u Engleskoj i Americi), izazvale su više interesovanja nego bilo koja druga vest iz domena popularne kulture upravo na Fejsbuku i Tviteru! Stounsi su uvek rekordnom brzinom umeli da se prilagode, između ostalog, i tehnološkom razvoju, tehnološkim inovacijama, a ne samo trendovima u muzici, modi i ne znam ni ja čemu sve… Štaviše, oni su nekoliko puta napravili male revolucije upravo u tom domenu. Tako da, jedna od stvari na koje možemo računati dokle god budu postojali Rolingstounsi, jeste upravo ta da će oni uvek ići ukorak, a ponekad i korak ispred moderne tehnologije. Oni su možda jedina grupa koja nikada nije zaostala u tom smislu – tehnološki nikad nije izgubila korak. To je takođe jedan od razloga njihove dugovečnosti.\nVaše aktivnosti na FB ne obuhvataju samo postove o Stounsima, ponekad postujete (vrlo uspešno, sudeći prema reakcijama fanova) i informacije o Dejvidu Bouviju (David Bowie). Kako Vam danas deluje svojevremena saradnja između ovih velikana popularne muzike?\nVi verovatno govorite o pesmi “Dancing In The Street” koju su sredinom osamdesetih zajedno snimili Mik Džeger i Dejvid Bouvi. Ima mnogo razloga zbog kojih je ta pesma bila popularna, a dva od nekoliko najočiglednijih nalaze se u upravo u imenima Bouvi i Džeger – pesma koju ta dvojica pevaju osuđena je na uspeh. Drugo, ta pesma je snimljena za Live Aid, koji je bio, i po mnogim parametrima ostao, najveći koncert ikada. Live Aid je bio muzička, televizijska, pa na neki način čak i društvena revolucija. A jedan od vrhunaca tog događaja bila je upravo ta pesma i spot koji ju je pratio. I onda nije čudno što je pesma u rekordnom roku postigla planetarnu popularnost. Pošto je Dejvid Bouvi takođe jako važan čovek u mom životu, otprilike kao i Mik Džeger, ja pamtim taj trenutak, to je bilo kao ostvarenje nekog mog ličnog sna – njih dvojica zajedno!\nZnači, i za Vas privatno, to je bila važna saradnja…\nDa, ali, znate kako, bio sam i znatno mlađi, pitanje je da li bi mi danas bilo baš toliko važno što njih dvojica pevaju zajedno. Ali u onom trenutku, za ono vreme, to je za mene bio bitan i divan doživljaj.\nPogledao sam biografiju Bouvija, koju je pisao Mark Spic, a preveo Dejan Cukić. Tu se pominje nekakav ljubavni odnos između Bouvija i Džegera. Autor o tome piše decidirano, kao o nečemu što je jasno… Da li Vi nešto znate o tome?\nPa ne znam, niti Mark Spic zna! O tome pouzdana saznanja imaju samo Mik i Dejvid. Ono što mi znamo jeste da su njih dvojica uvek uspevali da to u marketinškom smislu dobro eksploatišu. Ne mislim toliko na tu konkretnu priču, nego na homoseksualizam generalno. Dejvid Bouvi je napravio medijsku bombu kada je prvi put izjavio da je gej. To je uvek isplativa akcija, to donosi publicitet, donosi popularnost, bez koje u šou-biznisu ne možete da opstanete. A da li je tu zaista bilo nečega ili nije, to znaju njih dvojica i eventualno njihove supruge, tu se krug upućenih završava.\nDugo se bavite fenomenom pop kulture, napisali ste mnoge važne tekstove na tu temu. Kako i kada je subkultura postala dominantnija od kulture? Mislim prevashodno na naše područje, pošto je u Engleskoj već sa Rolingstounsima ono što se nekada nazivalo subkulturom, u međuvremenu postalo zvanična kultura mladih… a šta se desilo kod nas?\nDa, hajde da se ograničimo na lokalnu priču – sudbina rock muzike i te kulture ovde je uvek bila vrlo čudna: s jedne strane RnR nikada nije bio prihvaćen od establišmenta, a sa druge strane je uvek na neki način bio deo establišmenta. Ne znam da li ste zapazili jednu interesantnu činjenicu: ovde je, još u vreme bivše Jugoslavije, uvek bilo disidenata. Bilo je disidenata u književnosti, kinematografiji, slikarstvu, čak i samoj politici… ali nikada nije bilo disidenata u rock and rollu! A tu bi, po prirodi stvari, trebalo da bude leglo disidentstva, izvor iz kojeg bi to trebalo neprestano da ključa. Nijedan domaći muzičar nikada nije otišao u zatvor zato što je rekao nešto protiv Tita. Jer – bar dok je Tito bio živ – nikad niko ništa nije ni rekao. Naprotiv, muzičari su čak pevali hvalospeve o Titu. Pazite tu situaciju – da imate disidente u samoj partiji, a u rock and rollu nijednog!\nTo je zanimljivo. Ja ne znam da li u još nekoj zemlji postoji takva situacija, takav fenomen kakav je postojao u SFRJ. Tek posle Titove smrti, osamdesetih godina, sa dolaskom novog talasa, u ovdašnjem rocku počinje da se pojavljuje kritička crta prema društvu i sistemu. A dok je Tito bio živ, u to niko nije dirao. Rock and roll je ovde uvek zapravo bio u nekakvoj polutanskoj poziciji. S jedne strane, kažem, nije bio prihvaćen od establišmenta, a s druge strane umeo je da ugodi establišmentu, da se postavi tako da ga establišment toleriše. RnR je ovde uvek bio tretiran kao nevaljalo dete koje ume da se pokaki nasred obdaništa, ali ne pravi neke velike gluposti, pa možemo da ga ostavimo na miru. Ponavljam, tek posle Titove smrti rock počinje da biva nekakva opozicija: tu je Štulić bio najinteligentniji i najdalje dobacivao. I onda, naravno, devedesete… pošto je RnR, rekoh li već negde, čedo mutnih vremena, 90tih su odjednom na sve strane nabujali bendovi, i to odlični bendovi koji su bili vrlo oštra opozicija Miloševiću. I RnR je odigrao vrlo bitnu ulogu u rušenju Miloševića, na razne načine – što kroz uopšteno izgrađivanje svesti kod mlade generacije, što konkretnim potezima: ako se sećate, kada su bili izbori na kojima je pobedio Koštunica, upravo su rock bendovi bili na turneji koja se zvala “Vreme je!” i koja je snažno podržavala tadašnju opoziciju. Nažalost, taj kapital je, ispostavilo se, uložen na pogrešnu adresu, pošto Koštunica, učtivo rečeno, nije bio čovek koji je doneo bilo kakve dobre promene. Ali, to ne umanjuje plemenitost napora i namere da se sistem promeni.\nDa se vratimo Rolingstounsima. Mislim da je dosta važno da se ljudima nešto objasni: koje tabue su oni srušili?\nMnoge, zaista. Prvo su srušili tabue u samoj muzici. Njihova muzika je bila preteča punka. Oni su pravi očevi punka, ta muzika je bila muzika nereda, na ivici anarhije. Za razliku od muzike Bitlsa, u čijoj je svakoj ili skoro svakoj ranoj pesmi postojala kockica šećera, muzika Stounsa je bila odraz nereda i galame i predstavljala je revoluciju u umetničkoj dimenziji.\nDrugo, oni su porušili mnoge društvene tabue. Ceo jedan sistem vrednosti koji je bio strahovito zaparložen, strahovito konzervativan, uskogrud, oni su uspeli da bace na kolena. Dalje, srušili su modne tabue, Džeger je 69te u Hajd Parku, na njihovom do tada najmasovnijem koncertu, održanom pred pola miliona ljudi, izašao u tunici nabranoj u struku, praktično u suknji. Srušili su seksualne tabue… ma, mogli bismo narednih nekoliko dana da pričamo o tome.\nPosao rock novinara podrazumeva istraživački rad. Negde sam pročitao da se tu radi o nekoj vrsti voajerizma – u smislu da stalno gledaš (čitaš, posmatraš) a ne učestvuješ – jer Oni su tako veliki… Kako biste Vi okarakterisali ovu profesiju?\nPre svega, ako pričamo o tim kategorijama, novinarstvo je egzibicionizam isto koliko i voajerizam. I, nemojmo zaboraviti da su neki ljudi ulazili u rock novinarstvo iz istih razloga iz kojih su drugi ušli u muziku: da bi smuvali neku devojku. Kao što se ovaj penje na binu da bi ga ona volela, tako onaj čeka ujutru novine da bi njoj pokazao, da bi je fascinirao. To u startu ne znači da će onaj biti loš novinar, kao što u startu ne znači ni da će ovaj biti loš muzičar. Ali je poriv ponekad bio taj. I, kažem, neka vrsta egzibicionizma. Novinari su ljudi velikog ega, snažne sujete i često je potrebno dosta snage i volje da se to disciplinuje. A ima i voajerizma, naravno. Pogotovo u istraživačkom novinarstvu. Ukupno gledano, to je svakako mešavina egzibicionizma i voajerizma. I verovatno je jedna od tajni dobrog novinarstva da se sopstveni ego i sopstvena taština obuzdaju i disciplinuju, a da se sopstvenom voajerizmu pusti na volju.\nU kojoj fazi promocije je Vaša knjiga “The Rolling Stones: Umetnost pobune”? Da li se “pobuna” širi Srbijom?\nDa (smeh). Nažalost, to je i jedina pobuna koja se širi Srbijom, mada ima mnogo razloga za znatno ozbiljnije pobune. Promocija knjige je u takvoj fazi da sam ja na nekoj vrsti turneje po Srbiji, zapravo bivšoj Jugoslaviji, jer bio sam i u Banja Luci, ići ću verovatno uskoro i u Sarajevo, a imam i neke pozive i predloge iz drugih republika bivše Jugoslavije… Ne znam koliko ću imati vremena da sve to izguram, ali pozivi postoje i to je već samo po sebi lepo.\nA što se tiče Srbije, dobio sam stvarno dosta poziva, to zaista jeste turneja. I to je nešto što mi uliva dobar osećaj. Zato što je skoro svuda došlo baš puno ljudi. Nema praznih sedišta. I reakcija je svuda jako dobra, jako lepa. To deluje ohrabrujuće, pošto odjednom vidite da ima mnogo više finog sveta nego što nam se na prvi pogled čini i da ta vrsta kulture izaziva mnogo veće interesovanje nego što imate utisak dok sedite samo u Beogradu.\nBeograd možda i nije pravi uzorak za celu Srbiju?\nPa svakako nije jedini ako hoćemo da imamo realnu i kompletnu sliku kakvo je stanje duha u Srbiji. Sreo sam tako divne ljude u drugim gradovima, ljude koji su tako potkovani znanjem o ovome o čemu mi pričamo, a koji su pri tom toliko nafilovani dobrom energijom, da često ni sam nisam mogao da verujem. Stvarno sam oduševljen ljudima na koje nailazim u okviru te turneje i neizmerno mi je drago što je to sve tako kako jeste.\nMožda nije lepo, ali jeste prikladno da na ovom mestu prepričam anegdotu, pa neka je shvate kao fazon: prijatelj je proveo fantastično veče negde u Srbiji, celu noć slušajući odličnu muziku i kada je domaćinu sa ushićenjem saopštio da takav RnR nije odavno čuo u Beogradu, ovaj mu je sa razumevanjem potvrdio da je to tako zato što su to mesto napustili svi “seljaci”, svi “seljaci” su otišli u glavni grad…\nKako Vam se dopada zvuk nove pesme Stounsa “Doom and Gloom”? To je nekako nespojivo – kad gledate sedamdesetogodišnjake kako “praše” po gitarama…\nNije nespojivo, i to baš zahvaljujući Stounsima. Oni su pronašli recept za starenje u rock and rollu i pokazali da je to ozbiljna stvar za ceo život. Ali ta pesma… Mislim da je prilično dosadna. Usudio bih se da kažem i bezvredna. Ona može da bude zanimljiva mladoj generaciji, ali bilo kome ko je slušao ono što su Stounsi snimali 60tih, 70tih, pa i 80tih godina, “Doom And Gloom” može da deluje samo banalno.\nMeđutim, mislim da su Stounsi i sa te strane dospeli u zaista jedinstvenu poziciju da uopšte više nije bitno kakve su njihove pesme. Više niko ne raspravlja o tome da li je pesma RS dobra ili nije, bitno je samo da su oni nešto snimili. Često je tako i na koncertima. Niko ne razgovara posle koncerta RS da li su dobro svirali ili nisu. Ljudima je dovoljna činjenica da su ih videli. Bitno je samo da se oni popnu na binu, da održe koncert, a kako su svirali na tom koncertu – to već godinama, ako ne i decenijama, nije od nekog značaja. Što je takođe jedna jako udobna pozicija i zaista jedinstvena privilegija za koju su se RS izborili, jer nema drugog izvođača koji ima takav status da nikome u publici nije bitno kako on svira. To je samo u njihovom slučaju tako. Što je i dobro i loše, naravno. Mislim, njima je svakako dobro (smeh).\nDa, a ljudi su zadovoljni što su videli legende… sve je to showbiz! E sad, pojavio se fenomen vezan za bendove koji dugo traju, slučajno sam pronašao da su Depeche Mode oduševljeni jednim bendom iz Makedonije koji svira i pravi pesme na sličan način, ali ne prepisuje od legendi, nego kreativno pristupa tome. Oni su Dipešu u nekom trenutku čak i vrsta inspiracije… Da li postoji bend, neki mlađi bend, koji bi mogao da bude inspiracija Rolingstounsima? Da li Vi imate takav podatak? Da li je to uopšte moguće u slučaju RS?\nNe samo da je moguće, nego se već dešavalo. Kit Ričards je mnogo konzervativniji kada je muzika u pitanju, ali Mik Džeger celog života osluškuje šta je moderno, šta je trend. On je umeo da u muziku RS uvede nešto što je određenog trenutka bilo popularno, ili da bar dozvoli sebi da crpi inspiracije iz toga što je savremeno. Mislim da je to bitno za RS, jer se tako njihova muzika s vremena na vreme osvežavala, nije ostala kruta kakva bi inače bila. Da vas podsetim samo na jedan od njihovih najvećih hitova iz ovog novijeg dela karijere “Anybody Seen My Baby”, gde je ubačen rap sempl. Što zaista niko nije očekivao od Stounsa. Eto, to je, recimo, jedan primer.\nU spotu za tu pesmu pojavljuje se Anđelina Džoli (Angelina Jolie). Opstaje priča da je Džeger bio sa njom i tada, u dvogodišnjoj “paralelnoj” vezi… Pesmu svi znaju, ali Anđelinu mnogi nisu registrovali u vreme kada je video promovisan.\nDa, mnogi je nisu registrovali jer u to vreme ona nije bila ono što je danas. Ali je doživela dosta snažnu promociju baš kroz taj spot.\nDa li su Stounsi – Mik & Kit još uvek kreativni centar ili su centar za entuzijazam i radost življenja?\nOvo prvo nisu, mislim da oni nisu više nikakav centar kreativnosti, njihove kreativne baterije, isto kao i kod ostalih ljudi, limitirane su, to jednostavno drugačije ne može. Mislim da oni već jako dugo u umetničkom smislu nisu ponudili gotovo ništa što bi bilo vredno pažnje, gotovo ništa što bi se približilo njihovim najboljim albumima i najboljim pesmama. S druge strane, njihov entuzijazam je očigledno nepresušan.\nA radost življenja? To je posebna priča… U to su mogli da se uvere mnogi ljudi ovde, 2007. godine, kada su Stounsi održali koncert na Ušću. Svirali su kao da ne postoji sutra. Svirali su kao bend koji se tek ispilio iz garaže, koji je željan dokazivanja, željan da pokaže ljudima šta sve ume i može. A koren i tog njihovog entuzijazma i svega ostalog što ih čini posebnima, jedinstvenima i ovako dugovečnima, nalazi se upravo u toj radosti življenja. Retko kod koga može da se prepozna takva ljubav prema životu i takva životna strast kao kod RS. Ja se sećam, recimo, da je doktor Kita Ričardsa, odgovarajući na pitanje kako je moguće da je Kit uopšte živ, a kamoli da ovako funkcioniše, s obzirom na to šta je sve uneo u sebe tokom godina, i šta je sve radio sa sobom, odgovorio u nekoliko reči: “Znate, on voli da bude ovde.” I to je sva filozofija, sva mudrost, to je kompletno objašnjenje. Kit toliko voli da živi da ne može da mu naudi ni količina droge koju kolumbijski narko-kartel proizvede za godinu dana, ne može da mu naudi ni operacija na mozgu, ni ono što je radio 70tih – on je eksperimentisao sam na sebi, recimo nije spavao po nedelju dana… Njemu ništa nije moglo fatalno da naudi. Zato što je njegova ljubav prema životu jača od svake nevolje. To ne važi samo za njega, to važi za bilo koga. A ako vam nije mnogo stalo da budete ovde, sahraniće vas nevolje koje su mnogo manje od Kitovih.\nIma nešto po čemu je Džeger možda najpoznatiji, a bilo bi zanimljivo za analizu – kako Vi doživljavate njegovo kretanje na sceni? Mislim da je to tema za mnogo generacija, i za muškarce i za žene. “Moves Like Jagger” grupe Maroon 5…\nDžegerovo kretanje na sceni, kao i mnogo šta drugo kod njega, predstavljalo je revoluciju. To je počelo dosta čudno: Stounsi su, pre nego što su postali popularni, živeli u jednom iznajmljenom londonskom stanu koji je bukvalno ličio na svinjac. I ko god je ušao u stan, izlazio je sa istom rečenicom, da tako nešto u životu nije video, tu količinu prljavštine i nereda; i svi su se kleli da je to nešto što se ne da opisati, da to čovek mora da vidi… U jednom takvom stanu i ambijentu, Kit Ričards i Brajan Džons (Brian Jones), čovek koji je praktično osnovao Stounse, do izbezumljenja su vežbali zajedničko sviranje gitara, a Džeger je počeo da smišlja i izvodi ono što će kasnije postati njegov prepoznatljiv stil na bini. A ovoj dvojici, Ričardsu i Džonsu, nije bilo jasno šta on to radi, mislili su da nešto nije u redu, i pitali su ga šta mu je… A on kaže: “Ja ću tako na bini.” Oni kažu: “Nemoj, molim te…”, međutim, on je nastavio da gradi te svoje pokrete i pretvorio ih u nešto što je predstavljalo apsolutnu revoluciju na sceni, nešto što je predstavljalo seksualnu revoluciju i nešto što ga je učinilo najvećim šoumenom svih vremena.\nOn je u svom nastupu, u svom plesu, u svom kretanju na bini, uspeo da izbriše razlike između muškarca i žene. I on je prvi RnR izvođač koji je podjednako uzbuđivao i muškarce i žene. Ja to mogu da potvrdim iz onog “fanovskog” ugla, jer se sećam jako dobro kako sam se osećao kad sam ga prvi put video na televiziji. To je bilo ’76. godine, Televizija Sarajevo, tada deo Jugoslovenske Radio Televizije, emitovala je snimak koncerta Stounsa iz Pariza. Tada sam prvi put video kako se Mik Džeger kreće na sceni i vilica mi je sve vreme bila na podu! Bio sam duboko fasciniran tim jedinstvenim bićem koje je uspelo da izbriše razlike među polovima, koje je uspelo da dotakne, da tako kažem, u istoj meri i muškarce i žene.\nNa kraju krajeva, i ova pesma koju ste pomenuli, “Moves Like Jagger”… Ta pesma je nesumnjivo doprinela da mlada generacija otkrije bar jednu stvar po kojoj je Džeger toliko značajan. Jednu od stvari koje su ga načinile tako važnim čovekom. Sama činjenica da je o nečijem scenskom nastupu snimljena pesma, govori sama za sebe, ne moramo ništa dalje da pričamo. A to što je pesma postala planetarni hit – tim lepše!\nNe znam koliko sam u pravu, ali jedinu konkurenciju tu vidim u nastupu Džejmsa Brauna (James Brown). Mada su to bila dva različita pristupa, dva različita stila…\nDžejms Braun je bio prvi uzor Džegeru. Ili bar prvi veliki uzor. Džeger je dosta imitirao Džejmsa Brauna, a razlika između njih dvojice sastojala se u tome što je kod Brauna sve bilo unapred navežbano, svaki pokret, svaki gest, svaka mimika, uključujući najsitnije detalje. To je sve bilo spakovano unapred i uvežbano do perfekcije. Džeger je, s druge strane, često sebi dozvoljavao da improvizuje, da pusti da ga muzika nosi. Mislim da je uspevao bolje da “portretiše pesmu”, kako je to jedan novinar lepo opisao, i da prati emociju i poruku te pesme. Dozvoljavao je sebi mnogo više spontanosti i slobode nego Džejms Braun. Gledao sam uživo i jednog i drugog i ta razlika je zaista postojala.\nMuzika je univerzalni jezik, koji svi razumeju. Ali da bi muzika nastala, neko mora da ima određene teme i ciljeve. Za čim tragaju Rolingstounsi u svojim tekstovima, koje su to teme koje ih inspirišu da bi stvorili muziku koju svi razumeju bez obzira kojim jezikom govore?\nTo je jako široko pitanje, zato što je širina njihove potrage jako velika. Tekstove uglavnom piše Džeger. I on je – možda današnje generacije to ne znaju dovoljno – jedan od najboljih tekstopisaca u kompletnoj istoriji rock muzike. Neki od njegovih tekstova su prava remek-dela. Recimo, “Sympathy For The Devil” koji je inspirisan Bulgakovljevim romanom “Majstor i Margarita” sigurno je jedan od najboljih tekstova ikada napisanih. Mislim da je vrednost Džegera kao tekstopisca, pored ostalog, baš u toj širini potrage. Neki od tekstova su bili društvena kritika, a neki su bili ljubavna tematika par excellence. I on je bio podjednako dobar i u jednom i u drugom. Nema puno autora koji su pokazivali isti nivo sposobnosti, isti nivo veštine, u obrađivanju tako različitih tema. Ljudi su obično bolji u jednoj od te dve oblasti. Ili u opisivanju društva ili u pevanju o ljubavi. Džeger se i na jednom i na drugom planu pokazao kao majstor. Pogotovo šezdesetih godina, tekstovi su bili jedan od jako važnih činilaca uspeha Stounsa. Cela jedna generacija se prepoznavala u tekstovima kao što su “Satisfaction” ili “Paint It Black”, i štaviše, ti tekstovi dan-danas ne prestaju da fasciniraju. Znači, oni su izdržali najveći i najozbiljniji test na koji jedno umetničko delo može da bude stavljeno, a to je test vremena.\nPošto pratim sve što je vizuelno, zanima me kakav je utisak na Vas ostavio film Martina Skorsezea (Martin Scorsese) “Shine a Light”? To je, pre svega savršeno svetlo na stejdžu, pa neobična situacija: pojavljuje se Bil Klinton (Bill Clinton), pravi sa muzičarima neki kontakt…\nOdmah da Vam kažem, imam vrlo loše mišljenje o svemu tome. Jako volim Skorsezea, ali ovaj film je prilično tanak, prilično slab, on ne prenosi ono što je suština Rolingstounsa, tu se ne oseća energija samog benda i meni je taj film bio prilično dosadan. Gledao sam neuporedivo bolje filmove o Stounsima, a i sam Skorseze je snimio mnogo bolje filmove o rock izvođačima, recimo o Bobu Dilanu (Bob Dylan). Što se tiče Klintona i Stounsa, to je jedna od najsramotnijih epizoda u celoj njihovoj karijeri, oni su se, da Vas samo podsetim, svojevremeno zajedno sa Klintonom pobunili protiv globalnog zagrevanja?! Zašto? Zato što je Džeger u toj akciji prepoznao interes. Svoj lični i interes za bend. Bio je to poslovni potez, ali mislim da je ipak nadrealno pobuniti se protiv globalnog zagrevanja sa Klintonom, koji je jedan od kreatora globalnog zagrevanja. I to, na kraju krajeva, ako neko zna, mi znamo. Mislim, na našem nebu su pravljene ozonske rupe tokom NATO bombardovanja. To je bila akcija u kojoj je Klinton bio Herbert fon Karajan, on je dirigovao celom tom pričom. Tako da ja mislim da je to velika sramota i da je prilično glupava ta Džegerova želja da se druži sa Klintonom. On to radi iz dva razloga: prvi razlog je, rekoh, interes, jer on zna da su američki predsednici izuzetno popularni, čak i kad odu u penziju; Klinton pogotovo, on ima jako dobar rejting i danas. A drugi razlog Džegerovog druženja sa njim je neka vrsta očaranosti prilikom da provodi vreme sa američkim predsednikom, što je idiotizam jer je Džeger mnogo veća firma od bilo kojeg američkog predsednika.\nVas svi priznaju i prepoznaju kao izuzetan izvor, najupućeniji izvor informacija u vezi sa Rolingstounsima. Čovek mora da bude izuzetno posvećen tome da bi stekao takav renome. Gledajući razne biografije u knjižarama, razmišljao sam o tome da li bi za Vas bilo interesantno, da li biste uopšte to radili: da prevedete neku od svojih knjiga, kao što je “Umetnost pobune”, da i Stounsi vide koliko ste dobri i da vide da ih i na ovim prostorima neko prati na visokom nivou? Možda čak i da oni dodaju neki komentar, zašto da ne… Imate kontakte, posvećeni ste tome, svi Vas priznaju… Da li ste pokušali?\nNažalost, nisam. Jedini razlog je nedostatak vremena. Imao sam i još imam ponude da se ta knjiga prevede na engleski jezik. Pa da se prevede na španski – javljao mi se čovek iz Buenos Airesa, on je vlasnik jednog sajta posvećenog Rolingstounsima i rekao mi da, ako se knjiga prevede na španski, kod njega mogu da imam besplatnu reklamu, a sajt okuplja jako veliki broj fanova. U svakom slučaju, sve bi to moglo da bude jako lepo, i moglo bi verovatno da bude i veoma korisno… ali naprosto za to nemam vremena. Ne mogu samo nekome da dam da mi prevede knjigu i da sa tim više nemam ništa. Ako, na primer, pravim knjigu za englesko tržište, ja znam šta sve u njoj treba da se preradi. Jer, tamo se znaju mnoge stvari koje se ovde ne znaju i na koje sam potrošio dosta vremena objašnjavajući ih. Taj tekst mora da bude drugačiji. Nikada nisam imao dovoljno vremena da se tome posvetim – da, pre svega, napravim englesko izdanje i špansko izdanje te knjige. Možda bi mogla na još neke jezike da se prevede, ali prvenstveno na ova dva. Jer, ova dva govori cela planeta – pola engleski, pola španski.\nMožda se ukaže prilika u budućnosti… A skorašnja saradnja između Kita Ričardsa i Toma Vejtsa (Tom Waits)? Da li Vam je interesantna saradnja njih dvojice?\nDa, naravno. Mislim da su njih dvojica neka vrsta braće blizanaca – po duhu, temperamentu, načinu razmišljanja, strasti, ljubavi prema muzici, pogledu na svet… Zaista, kao da su od iste majke rođeni.\nEvropa i Amerika su dva centra u kojima su Stounsi delovali. Ta dva centra su bliska, ali i potpuno različita – po mentalitetu, senzibilitetu. S obzirom na to da su RS engleska grupa i da im je početak bio takav da su odmah prepoznati kao katalizator promena, da li biste mogli da poredite njihov razvojni put u Evropi i Americi?\nJesu to dva različita mentaliteta, ali se kod Stounsa vrlo brzo izjednačio uspeh u Evropi i Americi. Naravno, oni su prvo uspeli u Evropi i, štaviše, njihova prva turneja po Americi je bila potpuni fijasko – dešavalo se da sviraju u skoro sasvim praznim salama. Sve je to u početku delovalo prilično obeshrabrujuće. A to je bio isti trenutak kada su u Evropi već pravili lom, punili svaku dvoranu u kojoj bi se pojavili. Ali, zaista, vrlo brzo se to nivelisalo. Vrlo brzo su oni i u Americi postali jednako veliki kao i ovde. Mislim da je to čak jedan od najbržih uspeha u Americi ikad. Jednostavno, nije bilo ozbiljnog dela planete koji je mogao da odoli Stounsima. To uključuje i nas! Da Vas samo podsetim na naslovnu stranu prvog broja Džuboksa, legendarnog magazina koji je vaspitao celu jednu generaciju: na toj naslovnoj strani nisu bili Bitlsi, nego Rolingstounsi. Jer, RS su i kod nas bili izuzetno popularni od samog početka, čak popularniji i od Bitlsa. I ta naslovna strana svedoči o tome. Mislim da to nije čudno, jer naš mentalitet ima neke sličnosti sa duhom RS. I mi, kao i Stounsi 60tih, volimo da budemo prkosni, da teramo inat i kontriramo. Često i više nego što bi trebalo (smeh).\nE sad – postoje ljudi koji o Stounsima znaju sve, ali i oni koji o njima ne znaju ništa. Njima trebaju neki statistički podaci na osnovu kojih bi priznali da je ta grupa nešto zaista posebno. Da li postoje neki zvanični statistički podaci koji dokazuju da su Rolingstounsi najveća rock grupa na svetu? Tipa: broj prodatih albuma, posetilaca na koncertu… neki parametri na osnovu kojih bi neko razumeo veličinu ovog benda?\nNaravno da postoje. Evo šta mi prvo pada na pamet: njihov najmasovniji koncert održan je pred skoro milion i po ljudi, njihova zarada od turneje A Bigger Bang bila je 560 miliona dolara, a svih 40.000 karata za dva poslednja koncerta u Londonu prodato je za sedam minuta. To su samo neke od mnogih brojki koje tvrdo svedoče da su oni najveći. Svako ko voli da gleda brojeve lako može da bude zadivljen.\nKako Vi posle toliko godina vidite karaktere članova Stounsa? Da li oni čine harmoničnu celinu ili kreativni haos?\nOni, nema sumnje, čine kreativni haos. Daleko su od bilo kakve harmonične celine. Štaviše, teško je zamisliti dvojicu različitijih ljudi od Mika Džegera i Kita Ričardsa. Mik Džeger je čovek koji jako drži do društvenih priznanja – na kraju, postao je Ser, vitez – a Kit Ričards se grozi društvenih priznanja. Mik je neko ko se penje na društvenoj lestvici, Kit je neko ko pada sa kokosovog drveta i završava na operacionom stolu. Mik je neko ko jako temeljno brine o svom zdravlju, Kit je neko ko vrlo temeljno uništava svoje zdravlje. I tako dalje… Ali, da nema upravo tih razlika između njih dvojice, da nema te konstantne tenzije i varničenja između njih, Rolingstounsi ne bi bili to što jesu. Njih dvojica su, koliko god često dolazili u sukobe i koliko god teških trenutaka priređivali jedan drugom, pa samim tim i celoj grupi, istovremeno savršena dopuna – Mik je savršena dopuna Kitu i Kit je savršena dopuna Miku. Kit je duša RS, Mik je mozak. Jedno bez drugog, jednostavno, ne vredi.\nI pokazalo se, kroz njihove solo karijere, da njih dvojica, sami za sebe, nisu ni deseti deo onoga što su kada su zajedno. Pogotovu u Džegerovom slučaju: njegova solo karijera je neslavno propala. On je snimio odlične albume i, kad čovek pogleda sa te strane, nije sasvim jasno zašto je ta karijera bila tako neuspešna. Ali veliki deo objašnjenja svakako leži u tome da ljudi nisu spremni da ga dožive u bilo kojoj drugoj ulozi osim kao pevača RS.\nNašao je svoje idealno mesto…\nIdealno po mišljenju celog sveta, ali ne i po njegovom. Njemu to mesto nikad nije bilo dovoljno, uvek je hteo da bude još nešto.\nKako biste opisali Vaš lični životni koncept? Vaš ego?\nPlašim se da je moj jedini životni koncept nedostatak bilo kakvog koncepta. U mom životu ima “koncepta” onoliko koliko je u glumi nekog kao što je, recimo, Paja Vujisić bilo “metoda”. Ja sam naturščik u sopstvenom životu, a čak nisam siguran ni da sam njegov većinski vlasnik. Pokušavam da zagrizem život sa što više strana, mislim da tako treba živeti, da treba proći kroz što više različitih iskustava i uraditi što više različitih stvari. Svi mi, u suštini, živimo kako želimo i kako odaberemo i svi mi hranimo sopstveni ego, što je u redu dokle god mu ne dozvoljavamo da se prejede i dokle god u svemu tome uspevamo koliko-toliko da sačuvamo druge od toga da im nanesemo nekakvo zlo. Jer, kad se naš ego prejede, ne povraćamo mi, nego drugi.\nZa kraj, još samo malo o muzici. Bouvi je postao poznat i priznat i zbog svojih preobražaja i misterije koju nosi sa sobom, dok se Stounsi trude da ostanu dosledni sebi. Kakva će biti sledeća faza rock muzike… da ne kažem “poslednja”?\nJa poistovećujem sledeću fazu Stounsa sa sledećom fazom rock and rolla i mislim da je to ujedno završna faza i u njihovom slučaju i u slučaju te muzike. Mislim da će odlaskom Stounsa otići i RnR. Rock će se, kad Stounsi završe karijeru, zauvek preseliti u muzeje naših uspomena. U neke naše sentimentalne riznice. Ali fizički, on će doslovce prestati da postoji. Jer on i danas živi samo kroz postojanje Rolingstounsa i još par izvođača, recimo Pola Makartnija (Paul McCartney) ili Brusa Springstina (Bruce Springsteen). Kad ti ljudi odu sa scene, otići će i RnR, definitivno.\nA što se tiče samih Stounsa i njihove naredne faze, mislim da se ona ni po čemu neće razlikovati od onoga što su radili praktično od početka 80tih naovamo. Oni više nisu sposobni da snime neku istinski veliku pesmu što, kako smo videli i pominjali, i nije važno. Ali mislim da su i dalje sposobni da naprave turneju kojoj nema ravne. I to nas čeka ove i sledeće godine.\nZnači, njihovi predstojeći koncerti ponovo će biti događaj sezone, bez ikakve konkurencije. Na tom polju njima niko ne može da konkuriše, a njihovim odlaskom gasi se cela ta priča. Uz to, njihov odlazak sa scene može da se poistoveti sa njihovom biološkom smrću. Mislim, naime, da oni neće otići u penziju dok ne umru. Umreće na bini ili u studiju, poput nekih od njihovih najvećih uzora. Muzika je, naprosto, njihov život, a ne samo posao.\nTo je nekako logično, to je njihov način izražavanja i dok su živi, to su oni.\nPa, da, Stounsi su postali milioneri svirajući tu muziku, ali oni bi ne samo radili to i besplatno, nego bi plaćali da sviraju kada bi morali. U njima je poriv da sviraju, jednostavno, tako dubok i snažan. To su oni i ne mogu od toga da se otrgnu. Zato nikada neće postojati trenutak u kojem će da odu u penziju. To se nikad neće desiti. Ali bez obzira što su Stounsi već mnogo puta pobedili zakone biologije, jednog dana će morati neminovno da im se prilagode, i jednog dana – istog dana – otići će sa scene i iz života. I tek to će biti momenat u kojem ćemo mi steći punu svest o tome koliko su oni zapravo bili važni za našu civilizaciju. Tek onda kada ih više ne bude, do kraja ćemo shvatiti koliko su bili bitni. Koliko god nam se činilo da to već sada razumemo, tek kad odu videćemo punu i pravu dimenziju traga koji su ostavili.\nTags: Engleska, Jagger, Roling Stones\n← Kuća za odmor\nIvan Ivačković – The art of rebellion →\nSinonim britanske elegancije Kilgour of Savile Row...\n25. 05. 2020., 05:45


Dnevni horoskop za 18. septembar 2020: – Haber.ba\nOvo je odličan dan za samostalno obavljanje poslovnih obaveza s obzirom da nećete biti raspoloženi za timski rad i komunikaciju. U emotivnom smislu uživaćete u komunikaciji i intimi sa voljenom osobom. Zdravlje je odlično.\nOdličan dan za finansije i posao. Priliv novca pozitivno utiče na poslovnu motivaciju. Emotivno ste prilično otvoreni i raspoloženi za intenzivno druženje sa partnerkom. Kada je zdravlje u pitanju osećate se snažno.\nProblemi na poslu utiču na pad samopouzdanja. Srećom je oblast ljubavi odlično prikazana pa satisfakciju nalazite u sferi ljubavi. Kada je zdravlje u pitanju ulenjili ste se i ne krećete se uopšte što će vremenom dovesti do određenih posledica.\nOsećate se prilično uspešno na poslu pa se može desiti da obećate i više nego što možete da uradite. Ljubav vam je rak rana i prošlost vam ne izlazi iz glave. Pripazite na ishranu jer je dan povoljan za prejedanje.LAV\nPoslovno ste nezadovoljni i imate utisak da loš poslovni period nikad neće proći. Emotivno ste zadovoljni i sledi vam prelep susret sa partnerkom. Leđa su vam osetljiva, naročito donji deo gde su mogući i bolovi.\nOvo je povoljan dan za dobijanje nove poslovne ponude što će pozitivno uticati na raspoloženje. Imate osećaj da vam ljubav ne ide i u pravu ste oko toga. Na polju zdravlja jajnici su osetljivi.\nU toku je odličan dan za umetnička ostvarenja. U emotivnom smislu ste neopušteni, neprilagođeni i imate potrebu da radite stvari iz inata. Fizički se dobro osećate, a prijala bi vam šetnja pored vode.\nPoslom ste nezadovoljni i potrebno je da na staložen način prihvatite da nije svaki period povoljan za posao. Emocije su vam proradile tako da imate potrebu da budete sa partnerkom što više. Nadbubrežne žlezde su osetljive.\nOtvorenog ste uma i prihvate sa zadovoljstvom sugestije nadređene osobe. Emotivno ste zainteresovani, ali ljubomorni što će dovesti do pravljenja nepotrebne, preterane, ljubomorne scene. Zdravlje je solidno.\nUmorni ste od poslovnih obaveza i prijao bi vam odmor. Zbog poslovnih obaveza trpi i vaš emotivni život u smislu da vam danas ne prija ni druženje sa voljenom osobom i prijateljima. Sem umora, zdravlje je zadovoljavajuće,piše Stil\nPosao vam ide od ruke: vredni ste, raspoloženi za rad i zadovoljni kako realizacija poslovnih planova teče. Emotivno ste prazni i nezainteresovani za druženje i komunikaciju sa najbližima. Zdravlje je odlično.


Krvavi beg iz siromaštva - oradio.rs\nPostoji životinja koja se rađa samo jednom u čitavoj generaciji. U Indiji, najmnogoljudnijoj demokratiji na planeti Zemlji, kažu da je to beli tigar, toliko retka zver da joj se pripisuju magične moći. A, možda je baš magija potrebna da se čovek, među stotinama miliona drugih siromaha, uzdigne i postane nešto.\nTa metafora osnova je za film Ramina Bahranija "Beli tigar" o ekestremno siromašnom Balramu iz gotovo robovske kaste poslastičara, koji prirodno urođenu inteligenciju, nepotkovanu bilo kakvim znanjem i etičkim uzusima, koristi ne bi li se izdigao iznad klasnih podela i prepreka i postao bogat i cenjen.\nFilm je nastao po istoimenom romanu Aravinda Adige, indijskog književnika i novinara koji je za to delo dobio nagraduz "Man Booker" za 2008. godinu. Njegovo delo bilo je žestoko kritikovano u Indiji gde se smatralo da je svoju zemlju i ljude predstavilo u veoma lošem svetlu. No, ljudi u krhkim i klimavim demokratija koji u njima bedno žive, kakva je na kraju i krajeva i naša, mrze kada ih podsećaš na to da žive bedno baš zato što su im demokratije krhke i klimave.\nArvindin roman, kao i film, prilično verno oslikavaju život u zemlji rastrzanoj manje verskim podelama nego komplikovanim sistemom kasti i još komplikovanijim odnosima među njima. U takvom svetu, u nekoj vrsti matrijarhata gde baba, kao kakav Korleone, iskrištava čitavu familiju da joj služe i donose novac bez pogovora, raste Balram koji, po sosptvenom shvatanju života, ne može biti ništa drugo do sluga.\nKada kažemo sluga, u ovom slučaju, radi se o robovskom odnosu sa gazdom, u kojem sluga misli kako je prirodno da bude neplaćen, ponižavan i iskorištavan do nesvesti, a gazda ima pravo da svako slugino izdajstvo kazni ubijanjem čitave njegove familije.\nTako Balram postaje lični šofer Ašoka, najmlađeg sina jedne bogate industrijalske porodice. Njihov odnos od početka je skoro nemoguć za indijsku kulturu. Ašok je, naime, školovan u Americi, oženjen je veoma liberalnom Amerikankom indijskog porekla imenom Pinki i njih se dvoje prema Balramu odnose nemerljivo bolje od ostalih. Balram je za njih čovek koji treba da postigne nešto u životu, oni pokušavaju da ga oduče od sluganskog mentaliteta, da mu u glavu utuve kako zaslužuje jednake šanse kao i bilo ko drugi.\nU isto vreme, Ašokovu porodicu reketira izrazito kvarna premijerka, predstavnica socijalista, iznikla iz najsiromašnije kaste i miljenica sirotinje. Da bi izbegli milionske globe, Ašok i njegovi kreću na turneju u kojoj podmićuju političare širom Indije, kako bi obezbedili da premijerka ne dobije sledeće izbore.\nAšok želi da menja takvu Indiju, ali ga privrženost porodici sve više uvlači u mutne poslove.\nBalram je svedok svega ovoga, on lagano počinje da shvata svet o kojem pre šoferskog posla nije znao bukvalno ništa i iz apsolutne naivnosti i posvećenosti gazdi ulazi u stanje u kojem počinje da preispituje čitav svet. Kada bude prinuđen da preuzme na svoja pleća tragediju koju je izazvala njegova gazdarica Pinki, Balram doživljava slom koji će dovesti do sledeće velike tragedije, a od njega načiniti belog tigra među siromašnima, čoveka koji se rađa jednom u generaciji i uspeva da postane nešto.\nOvo je film koji kritiku upućuje žestoko i podjednako bogatima kao i siromašnima. Autor smatra da je čitava zemlja tako loše ustrojena jer loše delaju svi i to eksplicitno u filmu i pokazuje.\nNa početku filma Balram kaže da indijska sirotinja može da postane bogata samo na dva načina: da se bavi kriminalom i da uđe u politiku. I Bahranijev film, kao i Arvindina knjiga, svedoče da se, u stvari, ta dva načina ni malo ne razlikuju.


ZA SRBIJU: Meridian donira 100.000 RSD za svaku osvojenu medalju na OI - Sportska centrala\nZA SRBIJU: Meridian donira 100.000 RSD za svaku osvojenu medalju na OI\n22 jul 2021. 14:00\nDa je Srbija zemlja sporta – znamo odavno, a ako je suditi po prognozama svetskih sportskih stručnjaka naša zemlja će fantastično proći na predstojećem Olimpijskim igrama – srpskim sportistima se prognozira osvajanje 12 medelja, od toga čak četiri zlatne!\nAli, zlatna, srebrna ili bronzana – svaka je podjednako vredna i Meridian je rešio da za svaku od njih DONIRA 100.000 DINARA U HUMANITARNE SVRHE!\nDa, dobro ste pročitali. Jer, sport i Meridian su idealna kombinacija! Kao i uvek do sada, Meridian je tu da isprati srpske sportiste na svim zadacima koji se nađu ispred njih, ali i da pomogne onima kojima je to najpotrebnije.\nTako je i ovog puta, pa će svaka olimpijska medalja u „kasu“ doneti 100.000 DINARA!\nDakle, navijamo da naši sportistu osvoje što više medalja!\nOD KOGA SE OČEKUJU MEDELJE?\nNajsjajnija odličja predviđaju nam se u muškom basketu tri na tri, ženskoj odbojci i u dva individualna sporta. Prvi je tenis, gde se Novak Đoković vidi kao osvajač Olimpijskih igara, a drugi karate gde se očekuje da Jovana Preković zablista u kategoriji do 61 kilogram.\nAli, ni to nije sve. Prema prognozama, vaterpolisti će osvojiti srebrnu medalju. Još tri medalje ovog sjaja očekujemo iz kajaka, džudoa i streljaštva. Biće i brozni, pre svega iz tekvodoa, gde sam se “vide” dve medalje. A, tu su i kajak i rvanje.\nKajakaši zavređuju veliku pažnju jer imamo velike asove u ovom sportu. Strahinja Stevanović (K1 200) i Milica Novaković (K1 500) idu u Tokio sa najvećim mogućim ambicijama.\nVerujemo u njih, a i sve ostale naše sportiste. Naravno, prognoza je jedno, a realnost nešto sasvim drugo, a mi držimo palčeve da stvarnost bude još sjajnija od ove prognoze!\nA sada još jedna fantastična vest – u čitavu akciju možeš da se uključiš i ti jer, Meridian misli i na svoje korisnike, ali i one koji to žele da postanu.\nAko ste verni kladioničar, znate da vas na meridianbet.rs čekaju NAJVEĆE KVOTE NA PLANETI, a ako planirate da postanete član Meridian kladioničarkse ekipe onda vam najbolja kladionica u regionu donosi POKLON TIKET OD 500 RSD!\nSve što treba da uradite jeste da se registrujete na meridianbet.rs, preuzmete bonus za klađenje i uživate u magiji Olimpijskih igara.


Sve što treba da znate o ultrazvučnim pregledima u trudnoći | LifePress magazin\nWed, 18 May 2022 20:20:50 +0000\nPrenetalni ultrazvučni pregled je neinvazivna dijagnostika koja pomoću zvučnih talasa kreira vizuelnu sliku bebe, posteljice i materice kao i karličnih organa u stomaku za vreme trudnoće. Pomoću ultrazvuka, lekar koji prati trudnoću dobija veoma važne informacije o napretku trudnoće i zdravlju vaše bebe. Mi vam danas otkrivamo sve što treba da zante o ultrazvučnim pregledima.\nTokom pregleda, lekar ili tehničar prenosi zvukove talasa visoke frekvencije kroz matericu koji se odbijaju od bebu, a računar nakon toga pretvara eho zvukove u slike koje otkrivaju oblik, pokrete i položaj vaše bebe. Lekar tokom pregleda koristi i ručni aparat koji se zove dopler da bi bolje poslušao otkucaje srca vaše bebe.\nTokom ranog stadijuma trudnoće, između šeste i desete nedelje trudnoćepomoću ultrazvuka se može utvrditi koliko je fetus stari i tačan datuma termina, neki lekari čekaju sa takvim predviđanjima do 16. Ili 20. nedelje kada se na ultrazvuku može videti i pol bebe, ukoliko želite znati pre samog poroda.\nPored redovnih pregleda, ultrazvuk može biti i deo genetskih testova, nuhalnog testa translucence, horionskih resica ili amniocenteze. Ultrazvučni pregled se obavlja na bilo koji znak da postoji neki problem sa trudnoćom, a ako imate dijabetes ili patite od hipertenzije, na ultrazvuk ćete morati češće nego ostale trudnice koje nemaju takvih problema.\nZašto su ultrazvučni pregledi važni tokom prvog tromesečja trudnoće\nVećina lekara rutinski zakazuje pregled u najranijem stadijumu trudnoće između 6 i 9 nedelje da bi utvrdili termin poroda, ali postoje lekari koji ultrazvuk ovako rano zakazuju samo ako sumnjaju ne neke neželjene situacije. Među kojima su:\nSpontani pobačaj. Ako postoji vaginalno krvarenje u ranom stadijumu trudnoće lekar će verovatno posumnjati na spontani pobačaj i zakazaće vam ultrazvučni pregled da bi se uverio da li je sa fetusom sve u najboljem redu. Bebino srce treba biti jasno vidljivo već oko šeste nedelje trudnoće, a ako se otkucaji srca vide i nakon sedme nedelje šanse da ćete održati trudnoću su veće od 97 odsto uprkos krvarenju. Ako se pak otkucaji u tom trenutku ne čuju nemojte odmah očajavati, jer postoji mogućnost da je vaš menstrualni ciklus nešto duži i da zato lekar nije mogao odrediti tačan datum začeća. Pročitajte tekst “Rani simptomi pobačaja”.\nEtopijska ili molarna trudnoća. Vaginalno krvarenje pored nekih drugih simptoma može ukazivati na etopijsku ili molarnu trudnoću. Kad su u pitanju ove komplikacije, posebno etopijska trudnoća embrion se u većini slučajeva ne nalazi u materici i lekar putem ultrazvuka pokušava utvrditi gde se ebrion nalazi. Kod molarne trudnoće se obično ustanovi da je posteljica abnormalnog oblika, a fetus nije vidljiv. Putem ultrazvuka će se u tom slučaju na mestu gde bi trebalo da bude fetus videti oblik nalik malom grozdu. Više o molarnoj trudnoći možete pročitati u tekstu “Znate li šta je to molarna trudnoća”.\nNeodređena gestacijska starost. Ako trudnica nije sigurna kojeg tačno datuma je počela poslednja menstruacija ili koliko joj inače traje menstrualni ciklus, lekar će verovatno zakazati ultrazvučni pregled sa 6 ili 7 nedelja trudoće da bi tačno odredio u kom je stadijumu trudnoća. Pošto su fetusi u ranom stadijumu trudnoće uglavnom jednake veličine, lekar da bi utvrdio tačan stadijum posebnu pažnju obraća na određene mere kao što je vrh bebine glave i na taj način određuje termin sa mogućim odstupanjima za 3-4 dana.\nVišetruka gestacija. Ako su mere prilično velike ili ako se trudnica podvrgla vantelesoj oplodnji, lekar će tokom prvih pregleda posebnu pažnju obratiti na mogućnost višestrukih trudnoća, koje su u tim slučajevima česte. Sve što vas zanima o vantelesnoj oplodnji pročitajte “Vantelesna oplodnja – sve što treba da znate”.\nKoje informacije saznajemo putem ultrazvuka tokom drugog tromesečja\nZa vreme tipičnog ultrazvučnog pregleda tokom drugog tromesečja trudnoće vaš lekar će proveriti sledeće stavke:\nOtkucaje bebinog srca. Da bi se uverio da je sve u najboljem redu, lekar će izmeriti koliko ima otkucaja srca u minuti.\nMere bebe. Postoji nekoliko glavnih mera koje lekar uzima da bi se uverio kako je sve u najboljem redu. Za početak gleda se promer bebine lobanje, zatim dužina butne kosti, inače njaduže kosti u telu, a zatim abdomena i bešike da bi se videlo da li veličina odgovara stadijumu trudnoće u kom se nalazite. Ako za vreme pregleda lekar zaključi da beba izgleda manje ili veće za dve nedelje od stvarnog stadijuma trudnoće, verovatno će vam u skorije vreme zakazati još jedan pregled.\nProverava se da li u materici postoji više fetusa. Do drugog tromesečja trudnoće sigurno ćete već znati ako je vaša trudnoća blizanačka. U prvom tromesečju se mere trudnice obično uduplaju i u tom trenutku se gleda postoji li samo jedan ili više fetusa.\nPoložaj posteljice. Ako posteljica prekriva grlić materice to može uzrokovati kravrenje kasnije u trudnoći. Ako lekar na vreme otkrije ovo stanje verovatno će vas naručiti za pregled u trećem tromesečju da bi se uverio da li posteljica još uvek prekriva grlić. U svakom slučaju ne paničite samo 20 odsto ovih slučajeva koji se detetktuju pre 20. nedelje izazovu komplikacije tokom poroda.\nKoličina amniotske tečnosti. Ako se putem ultrazvuka utvrdi da imate previše ili premalo amniotske tečnosti to može predstavljati problem, a lekar će verovatno pratiti vaše stanje nešto češće i redovnije.\nFizičke abnormalnosti. Tokom svakog ultrazvuka se pažljivo prati osnovna anatomija bebe uključujući glavu, vrat, grudi, srce, kičmu, želudac, bubrege, bešiku, ruke, noge i naravno pupčanu vrpcu da bi bili sigurni kako se sve razvija kako bi trebalo. Ako rezultati dabl ili tripl testa kojima trudnica treba da se podvrgne bude određene sumnje, lekar će zakazati ultrazvuk da bi detaljnije potražio znakove nekih abnormalnosti ili Daunovog sindroma.\nPol bebe. Ako želite pre porođaja saznati kog pola je vaša beba to ćete moći između 16 i 20 nedelje trudnoće osim ako se beba krije pa rukom sakriva genitalije koje lekar neće moći videti putem ultrazvuka. U pojedinim slučajevima veoma je važno da lekar ranije otkrije pol bebe posebno ako postoji rizik od kongenitalnih stanja. Ako pka ni u kom slučaju ne želite znati da li nosite dečaka ili devojčicu to obavezno recite lekaru pre nego što pregled počne da vam ne bi slučajno pokvario iznenađenje.\nUltrazvučni pregledi tokom poslednjeg tromesečja trudnoće\nNajčešći razlozi zbog kojih se ultrazvučni pregledi obavljaju i tokom trećeg tromesečja trudnoće su:\nDa se utvrdi uzrok vaginalnog krvarenja. Krvarenje nakon druge polovine trudnoće može ukazivati na neke probleme sa posteljicom, a putem ultrazvuka lekar tačno može utvrditi o čemu je zapravo reč.\nDa se proveri kako se beba razvija. U kasnijem stadijumu trudnoće ako postoji bilo koja sumnja da se beba ne razvija kako treba lekar će vam verovatno zakazati seriju pregleda da bi se pratio razvoj bebe. U tom slučaju posebno će obratiti pažnju na mere obima glave, butne kosti kao i razmaka u srednjem delu tela.\nNivo amniotske tečnosti. Tokom trećeg tromesečja se nivo aminiotske tečnosti meri na svakom pregledu, a ako se utvrdi da je iam previše ili premalo, onda će vam lekar zakazati seriju pregleda da bi se svaka promena uočila na vreme.\nDa bi se proverilo opšte stanje bebe. Ako patite od dijabetesa, hipertenzije ili ste preneli preko termina, lekar će ultrazvučnim pregledima proveriti bebine pokrete, disanje kao i količinu amniotske tečnosti.\nDa se utvrdi da li je carski rez pravi izbor za vas. Ako je beba previše velika za vašu konstituciju, što se takođe utvrđuje ultrazvučnim pregledima ili ako je beba nameštena u krivi položaj za porođaj u tom slučaj će vam lekar zakazati carski rez da ne bi došlo do neželjenih komplikacija. Više o carskom rezu i oporavku nakon istog pročitajte u tekstu “Brži oporavak od carskog reza”.\nKako izgleda sama procedura\nUltrazvučni pregled se u većini slučajeva obavlja putem abdomena, ali se u ranijem stadijumu trudnoće može obavljati i vaginalnim putem. Tokom trans abdominalnog pregleda, trudnica obično leži na leđima, a na stomak joj se stavlja hladan gel da bi se poboljšala zvučna kondukcija. Nakon toga lekar ili tehničar pomera trandukter napred nazad preko stomaka da bi se preneli zvučni talasi.\nKako računar prevodi eho zvuke u slike, na monitoru se jasno vidi beba i sve što se u stomaku dešava. Tkivo i kosti će biti vidljivi u obliku svetle, sive senke dok će se amniotska tečnost videti kao tamna senka.\nU proseku, ultrazvučni pregled traje između 15-20 minuta, ali ako vaš lekar koriti nešto napredniji aparat može da traje između 30 i 90 minuta jer se pomoću takvih aparata vidi mnogo više detalja kojima je potrebno posvetiti pažnju, što naravno duže traje.\nUltrazvučni pregledi tokom prvog tromesečja se obično obavljaju vaginalnim putem, a sestra će vas zamoliti da na pregled dođete pune bešike. Nekoliko čaša vode pre samog pregleda će biti sasvim dovoljno. Pregled u početku može biti prilično neugodan, ali na taj način se bolje vid stanje trudnoće i fetusa, nego preko stomaka.\n3D i 4D ultrazvučni pregledi\nSigurno ste čuli da postoje 3D i 4D ultrazvučni a parati koji toliko verno prenose sliku unutrašnjosti materice koja je najsličnija fotografijama. Ova tehnologija može biti korisna za detetktovanje anomalija u što ranijoj fazi trudnoće, ali s medicinske strane je u većii slučajeva nepotrebna.\nNeke privatne klinike obavlajju preglede na ovakvim apartima da bi roditelji dobili lepše fotografije svoje bebe, ali treba da budete oprezn sa odlukom da se odete na pregled u drugu kliniku jer u principu vi ne zanti koliko je stručno osoblje koje tamo radi. Ako vaš lekar ne smatra da je pregled pomoću 3D ultrazvuka neophodan, nemojte ići na svoju ruku.\nKad je u pitanju 4D ultrazvuk on verno beleži bebine pokrete, ali je veoma retko potreban u medicinske svrhe.\nDa li je važno ko vam vrši ultrazvučni pregled?\nPomoću kvalitetnog ultrazvuka se mogu detetktovati abnormalnosti u 80 odsto slučajeva, dok se u oridinacijama koje imaju nešto skromniju opremu one detektuju u tek 13 odsto slučajeva i zato je veoma važno kod koga ćete obavljati preglede. Ako vaš lekar koji radi na nekoj lošijoj opremi uoči problem, verovatno će vas poslati na detaljnije preglede da bi se tačno utvrdilo šta nije u redu.\nUltrazvučni pregledi – šta je normalno\nI za kraj vam otkrivamo šta sve možete očekivati tokom pregleda, šta je sve normalno da se vidi, a koje to sitnice vas mogu zabrinuti.\nTokom svakog pregleda ultrazvukom vaš lekar uzima određene mere fetusa da bi se uverio da li se beba razvija onako kako bi trebalo. Jedna od najčešćih mera koja se uzima jeste dužina fetusa od trtice do temena glave koja je od velike važnosti jer se pomoću nje može tačno ustanoviti koliko ste trudni u prvom tromesečju. Ova mera pomaže i da se utvrdi da li se fetus pravilno razvija u najranijem stadijumu trudnoće. Rezultat dužine manji od proseka može upućivati na to da se embrion ne razvija normalno i da postoje neki hromosomski poremećaji kao i da žena nije trudna onoliko koliko ona misli, već nešto manje.\nU drugom tromesečju putem ultrazvuka se posebna pažnja obraća na obim glave, abdomena kao i dužinu butne kosti, a ove mere će se uzimati tokom svakog pregleda jer su one jedan od pokazatelja da se fetus pravilno razvija. Postoje određene granice za svaku nedelju trudnoće i sve dok se mere podudaraju sa prosekom nema razloga za brigu. Mesta za brigu ima onda kad su mere mnogo veće ili mnogo manje od proseka. Manje mere u drugom i trećem tromesečju upućuju na to da beba od posteljice ne dobija sve neophodne nutrijente, dok prevelika beba može da znači prisutsvo dijabetesa ili nekih drugih stanja. Na osnovu ovih merenja lekari trudnice obično šalju na daljnja testiranja da bi se utvrdilo šta tačno nije u redu.\nUltrazvučni pregledi u trudnoći su veoma bitni jer pomažu lekarima da prate tok trudnoće kao i da na vreme otkriju neka stanja koja odmah mogu da se leče ili spreče.\nVeoma je važno da ne čitate sami svoje rezultate pomoću interneta već da slušate ono što vam lekar kaže i ako je to da nema razloga za brigu, onda nemojte dalje “guglati” već mu verujte na reč. Pokušajte biti redovno kad su odlasci kod lekara u pitanju, ne preskačite preglede, ali ne zahtevajte pregled za svaku sitnicu. Isto tako pokušajte da tokom trudnoće ne menjate lekara jer je veoma važno da vam ista osoba vodi trudnoću od početka do kraja jer će na taj način tačno imati uvid u vaše stanje. Isto tako, tokom pregleda se ne ustručavajte da pitate sve što vas zanima u vezi trudnoće i samog ultrazvuka.\nKućanski poslovi koje bi trebalo izbegavati tokom trudnoće\nŠta trudnice širom sveta najviše „guglaju“\nBaštovanstvo u trudnoći\nŠta treba da znate o ovulaciji\nTemenjača kod beba – kako pomoći detetu


Impressum - SR - Korektorat novinskih tekstova\nDirektor: Dominik Thuleweit, Michael Thuleweit\nPoreski identifikacioni broj (PID): DE295791774\nSadržaji naših stranica su kreirani s velikom pažnjom. Međutim, za tačnost, potpunost i aktuelnost sadržaja ne možemo garantovati. Kao pružalac usluga odgovorni smo za vlastiti sadržaj na ovim stranama u skladu sa članom 7 stav 1 Zakona o medijima i u skladu sa opštim zakonima. Prema članovima 8 do 10 Zakona o medijima naša kompanija kao pružalac usluga nije obavezna da prati prenesene ili pohranjene spoljne informacije ili da istraži okolnosti koje ukazuju na nezakonite aktivnosti. Obaveze za uklanjanje ili blokiranje upotrebe informacija u skladu sa opštim zakonima ostaju nepromijenjene. Međutim, odgovornost u ovom pogledu je moguća samo od trenutka saznanja o određenom kršenju. Nakon obavještenja o odgovarajućim kršenjima zakona odmah ćemo ukloniti odgovarajući sadržaj.\nNaša ponuda sadrži linkove na eksterne veb-stranice trećih lica na čiji sadržaj nemamo uticaja. Stoga ne možemo preuzeti nikakvu odgovornost za ove spoljne sadržaje. Sadržaj povezanih stranica je uvijek odgovornost odgovarajućeg provajdera ili operatera stranica. Provjera da li povezane stranice krše zakon se vrši u trenutku povezivanja. Ilegalni sadržaj nije bio prepoznatljiv u trenutku povezivanja. Međutim, trajna kontrola sadržaja povezanih stranica nije prihvatljiva bez konkretnih dokaza o kršenju zakona. Nakon obavještenja o kršenju zakona mi ćemo odmah ukloniti takve linkove.


Haiki – stepeni...\nKako preživeti n...\nŠetnja po površ...\nPlava laguna na I...\nSkulptura Alisa u...\nRaj za milionere,...\nFestival - Burnin...\nOstrvo Sark - jed...\nZanimljiva biciklistička trka\nJedna od zanimljivih biciklističkih trka u Aziji. Ha ha.\nKandid Toveks je profesionalni skijaš iz Francuske poznat po skijanju na „površinama“ na kojima ne biste verovali da je to moguće. Svoje veštine Toveks pokazuje na travnatim, alpskim padinama, kamenim stenama Kapadokije, u afričkim džunglama i pustinjama, talasima okeana, čak i po Kineskom zidu.\nKralj lavova – najbolji crtani film\nNajbolji animirani film svih vremena, prema čitaocima portala Ranker, jeste Diznijev klasik Lion King (Kralj lavova).\nNeverovatan mercedas, prekriven "Svarovski"kristalom\nKompanija koja proizvodi luksuzne automobile u salonu automobila u Tokiju, predstavila je jedan od svojih najnovijih automobila – mercedas prekriven kristalima "Svarovski". Vrednos ovog mercedesa procenjena je na oko 742.000 evra.\nLedena bajka: Najveći svetski festival leda i snega\nCeremonija otvaranja 34. festivala leda i snega u Harbinu, Kina. Otvaranju festivala prisustvovalo je nekoliko hiljada ljudi koji su došli da vide vatromet i skulpture od leda.\n2017 Božićni svetlosni šou –Thunderstruck\nBožićni svetlosni šou prikazan uz muziku iz filma " Kao gromom pogođen". Video će se posebno dopasti onima koji su gledali film Thunderstruck ("Kao gromom pogođen "). Ovaj video ima sve što vam treba za dobro raspoloženje:\nNajgledaniji video na You Tube u 2017.\nSpot za pesmu „Despacito“ je preuzeo tron Wiz Khalif-i i njegovom hitu "See You Again" i postao najgledaniji YouTube video svih vremena. „Despacito“, koju izvode Luis Fonsi i Daddy Yankee ovogodišnji hit, koji je izašao još 12. januara 2017. , ima 4,631,850,264 pregleda. Pretekao je i korejski hit „Gangnam Style“ koji je duže vreme bio neprikosnoveni broj jedan. Pogledajte video klip koji je privukao najviše gledalaca u 2017. godini.


Solarijum - dobre i loše strane - Na Vidiku Magazin\nMagazin\tLife styleZdravlje\tSolarijum – dobre i loše strane\nby Administrator 2. januara 2011.\nNikako se ne sunčajte sa puderom na licu, kako vam ne bi ostale fleke. Bilo bi dobro da pre samog odlaska uradite piling celog lica i tela, da ne stavljate parfem, dezodorans niti kremu za telo i da se dva sata nakon izlaska ne tuširate. A kada se istuširate, nanesite hidratantnu kremu i pijte što više tečnosti kako biste nahranili kožu. Obavezno nosite gaćice i brus, kako biste zaštitili vrlo osetljive bradavice i intimnu regiju.\nimunitetizdvajamokožamladežipilingpreplanulostpsorijazarak kožesolarijumsunčanjesuncetenUV zračenje\nVolila bi ic u solarijum al odakle ste kako vas mogu nac\nImam jedno pitanje za vas…. Da li bih mogla icu solarijum, ako sam operisala srce prije 10 godina?\nSolarijum generalno nije preporučljiv. S toga bi bilo pametno da ga izbegnete i opredelite se za, iako sporiji, zdraviji način potamnjivanja – sunce.\npostovani,isla bih u solarijum par puta pa sam htela da vas pitam da li moram spustiti gornji poklopac ako hocu da pocrnim?unapred hvala\nAko ne zatvoite solarijum, onda je mala verovatnoća da ćete pocrneti spreda 🙂\nNemate vi pojma, malo procitajte i malo se informisite bolje. 21 vek, internet!? Niko jos nije oboleo od raka koze u solarijumu. Cak su radili ispitivanja obolelih i niko od njih se od obolelih nije suncao. Povedite temu malo o cigaretama, koliko ljudi je obolelo i umrlo od raka od te zavisnosti. ISPRAVKA: Sunce ima mnogo vise uw zracenja od solarijuma. U solarijumu su kontrolisani uw zraci od 0.3 do max 4.0 uw i suncate se od 5-15 min. Kancerogen solarijum postaje kada su lampe potpuno potrosene i presle svoj vek rada. Takodje i veliki broj mesnih proizvoda, a posebno kada im prodje rok postaje kancerogeno. Tako da je lupanje gluposti da je solarijum kancerogen dok su mu lampe u roku. Naravno i voda je stetna ako je uzimate u nenormalnim kolicinama. Bakterije mozete pokupiti svuda gde se ne cisti naravno. Inace, solarijum je izmisljen u zdravstvene svrhe za bolest kostiju i bolest koze. Dermatolozi preporucuju solarijum, a ne sunce. Ginekolozi preporucuju solarijum za bolne cikluse…\nMolim te stvarno ne lupetaj ,solarijum i sunce nikada nece biti isto iz razloga koji je opsiran za pisanje sada ,neka svako ko koristi solarijum ipak strepi\nVoljela bih da idem u solarijum vec godinama,ali se bojim jer imam mnogo mladeza,vas savjet?\nNe bi trebalo da idete u solarijum ako imate mnogo mladeža. Čak ne bi trebalo da se previše izlažete ni suncu. I kada se sunčate, obavezno mažite kremu sa nešto višim faktorom.\nMedicinska dijeta – brza, laka i zdrava sreda, juna 20th, 2018 04:27 pm GMT +2\nSvi patenti Nikole Tesle sreda, juna 20th, 2018 04:27 pm GMT +2\nUN dijeta za brzo skidanje kilograma sreda, juna 20th, 2018 04:27 pm GMT +2\nPilula za dan posle – za i protiv sreda, juna 20th, 2018 04:27 pm GMT +2\nKako pobediti strah sreda, juna 20th, 2018 04:27 pm GMT +2\n7 namirnica koje možete da jedete koliko hoćete, a da se ne ugojite sreda, juna 20th, 2018 04:27 pm GMT +2\nLatte Art – umetnost crtanja na kafi sreda, juna 20th, 2018 04:27 pm GMT +2\nPilates za lice – najbolje protiv starenja sreda, juna 20th, 2018 04:27 pm GMT +2\nMIKROBILJE – manja veličina, veća koncentracija vitamina sreda, juna 20th, 2018 04:27 pm GMT +2\nAuto kamere osvajaju i Srbiju sreda, juna 20th, 2018 04:27 pm GMT +2


SO Bečej: Odbornicima manje novca zbog izostanaka | Portal Moj Bečej - Bečejske opštine iz ugla građana!\nSO Bečej: Odbornicima manje novca zbog izostanaka\nPredsednik Skupštine opštine Bečej Nenad Tomašević rekao je da će u budućnosti više novca dobijati oni odbornici koji prisustvuju sednicama lokalnog parlamenta.\nTomaševićev predlog da se smanje naknade odbornicima reakcija je na česte izostanke lokalnih parlamentaraca. Naime, od ukupno 36 odbornika koliko broji Skupština opština Bečej poslednjoj, 46. sednici lokalnog parlamenta, prisustvovalo je svega 23 odbornika, a toliko ih obično i prisustvuje. Predlog takve odluke trebalo bi da se nađe na dnevnom redu narednog zasedanja Skupštine opštine.\nPodsetimo na to da je bečejskim odbornicima najviši odbornički dodatak, u iznosu od 12.000 dinara i na godišnjem nivou iz opštinskog budžeta za odbornički dodatak izdvoji se nešto više od pet miliona dinara. Predstavnici građana opštine Bečeju u lokalnom parlamentu novac dobijaju na mesečnom nivou, bez obzira da li prisustvuju sednicama, dok, recimo, odbornicima u Adi pripada svega 1.000 dinara po sednici, govore podaci koje je Bečejsko udruženje mladih (BUM) analiziralo 2014. godine.\nMeđutim, treba reći da odbornici iz vladajućih stranaka retko izlaze za skupštinsku govornicu, kao i da se diskusija najčešće vodi između predstavnika izvršne vlasti i odbornika.\nNa jučerašnjoj sednici SO Bečej usvojen je program Javnog preduzeća Toplana za ovu godinu, kao i program rada Ustanove za sportsku i kulturnu aktivnost omladine „Đorđe Predin Badža“.\nFoto: Izostanak odbornika Demokratske stranke sa 45. sednice SO


SAMO LJULJAJ: Marija Šerifović se ludo zabavljala u kolima, a ova pesma ju je totalno POKRENULA! (VIDEO) | Stars | Kurir\nPEVAČI SE RASPLAKALI ZBOG ŠABANA KOD MARIĆA UŽIVO U EMISIJI! 4\t186\nOGLASILI SE LEKARI KOJI SU POKUŠALI DA SPASU ŠABANA ŠAULIĆA: 22\t391\nZNAMO SVE NJEGOVE HITOVE, A NISMO IMALI POJMA DA SU U RODU! 1\t184\nAKO UMREM PRE TEBE... Harmonikaš otkrio kako je ŠABAN mesec 174\nZA MENE SI NA DALEKOM PUTU, JEDNOG DANA ĆU TI SE PRIDRUŽITI 4\t993\nUHAPŠEN PIJANI NEMAC KOJI JE UBIO ŠABANA I MIRSADA: Bahati 379\nNE DAM TE, NE DAM TE NIKOM! Ćerka Ilda SLOMLJENA! Šaulićeva 4\t475\nAGONIJA ŠABANOVE DECE U NEMAČKOJ: Došli da preuzmu očevo telo, 338\nSAMO LJULJAJ: Marija Šerifović se ludo zabavljala u kolima, a ova pesma ju je totalno POKRENULA! (VIDEO)\nStars 04.08.2018. 21:02h 04.08.2018. 21:02h\nPevačica Marija Šerifović je bila oduševljena obradom pesme svoje koleginice, pa je u automobilu đuskala i pevala.\nOsim što je bila vidno raspoložena, Marija je zapevala, a snimak je objavila na Instagram.\n"Samo ljuljaj, samo polako", napisala je pevačica, koju ova numera očigledno pokreće.\nA post shared by Marija Serifovic (@serifovic) on Jul 27, 2018 at 3:34am PDT\nSPEKTAKULARNIM NASTUPOM ZAPALILA PUBLIKU: Marija Šerifović održala koncert za pamćenje na Mišićevim danima u Mionici! (VIDEO, FOTO)\nSLAVILA JE DANIMA, A SADA JE PRED NJOM VAŽNA ODLUKA: Marija Šerifović uključila i fanove! SVAKA POMOĆ JE DOBRODOŠLA (FOTO)\nMARIJA IMA GLAS BOLI GLAVA, ŠTETA ŠTO JE DRUGAČIJA: Komšije Šerifovićeve otkrile detalje o pevačici! Evo da li se svima javlja!\nPEVAČI SE RASPLAKALI ZBOG ŠABANA KOD MARIĆA UŽIVO U EMISIJI! Prvi put otkrili: Zašto je jedan pevač JEDVA ČEKAO DA ŠABAN UMRE, zašto Šaulić nije prestao da puši, s kim je ostajao tri dana i tri noći u kafani... 4\t186\nOGLASILI SE LEKARI KOJI SU POKUŠALI DA SPASU ŠABANA ŠAULIĆA: Njihov prvi izveštaj je šok za sve! Evo zašto je kralju narodne muzike PUKLA AORTA i nije mu bilo spasa 22\t391\nZA MENE SI NA DALEKOM PUTU, JEDNOG DANA ĆU TI SE PRIDRUŽITI DA OSTARIMO ZAJEDNO: Reči supruge Goce kojima se oprostila od svog Šabana KIDAJU SRCE na komade (FOTO) 4\t993


Neophodni alati koje svaki muškarac treba da ima\nNeophodni alati koje svaki muškarac treba da ima (254)\nObjavljeno 05/Dec/2020, NekretnineBre\nSvakom pravom muškarcu kako bi održao svaku stvar u svom domu u nekom perfektnom stanju potrebni su određeni alati. Šta vam je sve potrebno od osnovnog alata za održavanje jednog domaćinstva?\nUkoliko i vi kada ste u škripcu pozajmljujete alat od komšija i prijatelja kako bi popravili sitne kvarove po kući ili sanirali ozbiljnije probleme znate koliko to ume biti neprijatno. Možda je vreme jednom za svagda stati na put toj lošoj navici. Osnovni alat za domaćinstvo ne iziskuje previše novca, za svega par hiljada dinara nećete morati da trčkarate za svaku sitnicu kod komšije ili da moljakate prijatelje I rodbinu. Alati za kuću treba da budu ekonomični ali i kvalitetni kako bi vam potrajali duži niz godina!\nKoje sprave i alate podrazumeva jedan dobar set?\nJedan kvalitetan set alata spasiće vas muka kada se dogodi kvar, u svakom trenutku bićete spremni da reagujete adekvatno i popravite kućne uređaje i izvršite sitnije prepravke! Najekonomičnija varijanta kupovine jeste set koji u sebi ima alate za kuću koje bi, kada bi kupovali pojedinačno, platili mnogo više. Uz to pojedinačna kupovina često nema garanciju, dok se uz kvalitetan set ona uglavnom dobija!\nPri kupovini seta alata dobićete ga u koferu, koji je praktičan i možete ga nositi svugde sa sobom. Svaka sprava ima svoje mesto, tako da se ne ošteti prilikom transporta ili izgrebe. E sad, pravo pitanje je šta je muškarcima neophodno od alata? Šta je ono što svako treba da poseduje? Pa da krenemo redom.\nFrancuski ključ zatrebaće vam kada slavina u kupatilu procuri. Ponekad voda počne da šiklja tako da nemate vremena da odete do komšije i zamolite da vam pozajmi alat! Dakle, nema šale, francuski ključ je neophodna sprava koju treba da ima svaki muškarac pri ruci.\nNa žalost sa vodovodnim cevima nikad ne možete biti sigurni, a francuski ključ će vam omogućite da sanirate problem potpuno sami.\nKada birate čekić, ako to nije u nekom setu, birajte onaj u srednjoj dimenziji. Srednja dimenzija čekića je preporučljiva jer njime možete zakucati ekser u dnevnoj sobi kako bi postavili sliku, napraviti kućicu za psa itd.\nUkoliko se nogica kreveta razdrmala u par poteza ćete rešiti problem. U domu sa malom decom je uvek dinamično tako da uvek nešto klima i škripi.\nTestera za metal i drvo\nTestera za metal i drvo je sastavni deo gotovo svakog kvalitetnog seta alata, bez nje ne pristajte na kupovinu! Ona će služiti dugi niz godina prilikom uređenja dvorišta, za različita seckanja i reckanja, skraćivanja i prekrajanja starog nameštaja. Možete zaviriti u svoj kreativni duh i od starih paleta praviti zanimljiv nameštaj za svoje dvorište. Dobro će vam poslužiti i za različite školske projekte.\nOdređeni setovi sadrže nekoliko vrsti klješta, a birajte ih u zavinosti sa vašim potrebama odnosno potrebama domaćinstva! Ovo je zaista neophodan deo alata, uvek se u kući treba nešto zavrnuti, preseći, zategnuti i td.\nŠrafovi u tri dimenzije\nVrata kuhinjskih elemenata otvaraju se po nekoliko puta dnevno, tako da šrafovi vremenom popuste. Naravno kuhinja nije jedino mesto u kući koje se klimata i na kom je potrebno zameniti šraf. Uvek imajte pri ruci šrafove u nekoliko različitih dimenzija, da se ne desi da za jedan šraf morate ići u nabavku. Zato mislite o njima na vreme!\nA čime ćete ih zavrnuti?\nObični šrafcigeri i nastavici za njih\nUz šrafove u nekom kvalitetnijem setu dobijate šrafcigere u različitim veličinama, tako da sa njima možete izvršiti sitne kućne popravke ali i sanirati manje kvarove na kolima.\nTrudite se da alat koji odaberete bude kvalitetan, nemojte da vam cena bude jedina odrednica pri kupovini šrafcigera jer ćete njih najviše koristiti!\nSkalpel će dame koristiti da iseku papir ili kada dođu iz prodavnice otvore plastično pakovanje proizvoda. Vama će biti na usluzi prilikom sitnih popravki u dvorištu, tako da ne tupite kuhinjske noževe.\nNaveli smo pojedinačno alate, jer kada se ode u prodavnicu i kada se susretnete sa nizom proizvoda i alata zaboravićete na osnovu! Nemojte kupiti bilo šta, najpre proverite da li set sadrži, navedenu, kompletnu osnovu koja je neophodna u domu. Ukoliko ste radoholik i volite da vam sve bude pod konac, set navedenih alata je nešto što ćete svakodnevno koristiti.\nDa li vam je potreban još neki alat?\nUkoliko posedujete dvorište potreban vam je dodatni alat, kako bi ga održali urednim. Kada kažemo urednim najpre mislimo na travnjak za koji je potrebna motorna kosačica. Danas je za veće površine trave, odnosno velika dvorišta, muškarcima omiljen trimer.\nJednostavniji je za upotrebu i pritom ne morate da se saginjete, već u stojećem položaju trimerom kosite deo koji vam odgovara potpuno ispravljenih leđa, i uz to opušteni. Za neke ozbiljnije popravke trebaće vam i set ključeva, bušilica, brusilica, ubodna testera.\nUživaćete u svakom danu pred vama i više neće moći da vas iznenadi ni jedan kvar- dočekaćete ga spremni!\nalat u kućineophodan alatalatalati


Principi product dizajna uz pomoć kojih možete poboljšati svoj proizvod. | izrada sajta\nPrincipi product dizajna uz pomoć kojih možete poboljšati svoj proizvod.\nUspešne kompanije dokazuju svoju uspešnost kreiranjem uspešnih proizvoda u kontinuitetu. Velike kompanije kao što su Apple, BMW, Google poseduju korporativan imidž koji u mnogome zavisi od dizajna. Ovaj proces zavisi od kreativnog tima i njegove kreativnosti i ažurnosti.\nKreativni proces se može opisati jednom rečenicom – Ideje se rađaju u malom timu sastavljenom od kreativnih ljudi koji lako komuniciraju međusobno.\nPostoje kompanije koje su se razvijale na kvalitetu, odnosu sa korisnicima, inovativnosti, dok postoje kompanije koje su svoj brend gradile na dizajnu. Uz konstantnu doslednost principima dizajna, kompanija će se, zahvaljujući stručnom kreativnom timu, razlikovati od konkurencije. Cilj ovog posta je da odgovori na pitanje – Šta najveći svetski product dizajneri smatraju da je najvažnije i kako implementirati to u sam proizvod?\nU ovom tekstu ćemo vas naučiti sledećem:\nŠest principa Product Dizajna\nKako implementirati te principe.\nCitiraćemo neke najpoznatije svetske product dizajnere, uključujući dizajnera Applea, Pay Palla i Tesle.\nInovativnost u principima\nSlaganje oblika i boja\nPrilikom donošenja odluka možemo da ocenimo svaki princip ocenama od 1 – 10. Bitno je da svako objašnjenje sadrži ideju kako poboljšati dati princip. Imajte u vidu da je kreativnost subjektivna svar, tako da će svako dati različitu ocenu.\nKada kreirate neki proizvod, kreirate ga takvog da zadovolji potrebe tržišta. Uvek prvo postavite sebi pitanje – Da li proizvod sadrži karakteristike koje mogu zadovoljiti potrebe tržišta.\n“Odluka šta ne treba uraditi je podjednako bitna kao odluka šta treba uraditi” Steve Jobs\nUzmimo primer automobila. Automobil je napravljen da vas prvenstveno preveze od tačke A do tačke B. Audio sistem u automobilu vam ne pomaže za to. Ali zato, da li auto treba da sadrži audio sistem, ili ga treba izbaciti zarad jednostavnosti? Odgovor je potvrdan, jer će uz dobar audio sistem, put od tačke A do tačke B biti lepši. Cilj product dizajna je da izbaci sve one nepotrebne stvari koje ne utiču na zadovoljstvo korisnika.\nNeko će možda reći da mu je proizvod isuviše kompleksan, da bi se bilo šta izbacivalo. Postoje slučajevi kada više karakteristika čini proizvod dobrim (na primer iPhone) ili uređaj za magnetnu rezonancu (MRI) koji je proizvela Toshiba.\nGlavne komponente MRI skenera su grafički prozor, komponente, superprovodni magnet, gradijentni kalemovi, radiofrekfentni kalemovi, sto za pacijenta, komandni pult i procesor. Naravno neizostavni deo je softver koji upravlja svim komponentama.\nPitanje koje se logično nameće je kako primeniti ovaj princip na kompleksnom proizvodu? Odgovor nije težak – Primenite ovaj princip na svakoj zasebnoj komponenti. Ukoliko svaka komponenta bude jednostavna i proizvod će biti jednostavan.\nToshibin Vantage Elan je najbolji primer jednostavnosti. Dobitnik je nagrade za product dizajn 2014 godine. Svakoj komponenti Vantage Elana je redukovana veličina, snaga, zvuk, dok su snimci vrhunskog kvaliteta. Samim tim ta redukcija će obezbediti dobro iskustvo i pacijentima i doktorima. Na testu koji smo pomenuli gore, Vantage Elan bi dobio 8.5.\nSad pogledajte vaš proizvod i postavite sebi sledeća pitanja:\nDa li proizvod jednostavno rešava problem ili služi svrsi kojoj je proizveden?\nDa li svaka komponenta proizvoda služi svrsi?\nKoje komponente mogu da se izbace, da pritom korisničko zadovoljstvo ne bude smanjeno?\nPitanje koje se postavlja – Android ili iPhone, otvoren sistem ili zatvoren sistem? Google daje mogućnost korisnicima da razmišljaju kroz prilagođavanje softvera, dok Apple kontroliše korisničko iskustvo tako što podešava parametre koji limitiraju funkcionalnost uređaja. Na primer, aplikacija za iPhone ne može biti programirana da zatvara drugu aplikaciju za iPhone.\n“Svaki proizvod za koji vam je potrebno uputstvo je osuđen na neuspeh” – Elon Musk\nDugo će postojati rasprava između poklonika ova dva brenda čiji pristup je bolji. Međutim oba proizvoda imaju različitu tačku gledišta o principima. Google kaže – Napravili smo proizvod koji je intuitivan i pomoćićemo vam da otkrijete sve njegove pogodnosti, dok Apple kaže – napravili smo proizvod za koji ne postoji alternativa. Odaberite vi šta vam više odgovara.\nTržište kaže da je Android popularniji, dok Appleov profit u industriji telefona (92%) govori da Apple ima jak proizvod za koji su ljudi spremni da plate više.\nPrimer proizvoda: The Materious Cubby\nDva profesora dizajna Stephanie i Bruce Tharp, su pronašli zajedničku strast – dobar dizajn. Nakon toga otvorili su studio Materious i jedan od njihovih proizvoda se zove Cubby.\nCubby je jedinstveni čiviluk za kapute koji može da se ubaci bilo gde. Takođe u okviru čiviluja se nalazi pregrada gde možete odložiti naočare za sunce ili ključeve. Kako je Cubby intuitivan?\nNe treba vam uputstvo za upotrebu\nTeško je pokvariti\nŠestogodišnjak bi znao da ga koristi\nNije potrebno razmišljanje za upotrebu.\nZa svoj dizajn Cubby je zaslužio ocenu 9.5. Nakon ovoga zapitajte se da li vaš proizvod zadovoljava sledeće kriterijume?\nDa li redukuje stres?\nKoliko je potrebno korisniku da ga razume\nNa koje načine može biti poboljšan\nZamislite da izlazite na drugi sastanak sa simpatijom. Na prvom je sve bilo savršeno i sada oboje želite da upoznate jedno drugo. Na sličan način funkcioniše i korisničko iskustvo. Kada vidite da proizvod sadrži skrivenu lepotu, nastavićete da ga koristite.\nLoš proizvod je onaj koji radi ono što treba i ništa više. Poput međuljudskih odnosa – ukoliko upoznate površnu osobu, koja je lepa, nećete imati želju za drugim sastankom. Naučićemo i novu – francusku reč langiappe što znači bonus ili ekstra poklon.\nPrimer proizvoda: Sto u Starbucks-u\nPostoji anegdota od čoveku kome se ispraznila baterija na laptopu u Starbukcsu. Kada je izvadio adapter, potražio utičnicu i razvukao adapter po lokalu, ljubazno mu je prišao zaposleni i rekao “Gospodine, u svaki sto je ugrađena utičnica”. Pronsašao je utičnicu. Eto skrivene lepote.\nZbog ovog primera Starbucks zaslužuje ocenu 9, zbog ovih tehnoloških inovacija i samog nastupa brenda.\nSada se zapitajte da li vaš proizvod ispunjava sledeće kriterijume?\nDa li ima korisnost, koja nije uočljiva na prvi pogled?\nKoja skrivena vrednost se krije ispod površine vašeg proizvoda?\nDa li proizvod ima lagniappe?\nLoucloud je pionir u cloud sistemima za čuvanje podataka. Kada je ovaj sistem predstavljen, rekli bi 5 do 6 godina pre vremena, ljudi nisu najbolje razumeli ovaj princip. Instagram je dobar primer, redukovanosti koji je baziran na gledanju slika.\nDizajn ne bi trebalo da dominira, već da pomaže ljudima -Dieter Rams\nOva dva primera predstavljaju činjenicu da bi izum bio uspešan, mora biti pristupačno inovativan. Loudcloud je bio previše inovativan i kao takav je uplašio zbunjene korisnike.\nPrimer proizvoda – Rotirajuća tegla\nSvi vole puter od kikirikija. Istraživanja su pokazala da 90% Amerikanaca svakodnevno konzumira kikiriki puter. Šta se dešava kada neko pokuša da izume teglu za kikiriki puter?\nRotirajuća tegla je izum koji još uvek čeka patent. Postoji dugme na dnu nalik na dezodorans u stiku koje sadržaj sa dna pomera na vrh, radi lakšeg pristupa. Da li je ovaj izum dosadan ili zastrašujući. Možda je rano za procene, ali evo našeg mišljenja:\nSjajna funkcionalnost. Radi prosto, intuitivno i poseduje tu skrivenu lepotu.\nSam izgled nije lep. Liči na neku medicinsku kantu za otpatke.\nLogotip je običan i predvidiv\nOblik i veličina su možda malo nepraktični.\nZa principe dizajna, ovom izumu ide jedna skromna ocena 5. Koncept je sjajan, ali brze inovacije uvek nailaze na nerazumevanje.\nKao i do sada, postavite sebi sledeća pitanja:\nKoja je razlika između vašeg proizvoda i ostalih\nKada pričate drugima o proizvodu, da li ga razumeju?\nDa li se korisnici mogu poistovetiti bar sa delom vašeg proizvoda?\nKritično je i teško uklopiti boje i oblike sa svrhom proizvoda. Svi proizvodi, bez obzira da li su knjige, flaše, šolje. Ukoliko pogledate iPhone, najvidljivije promene na njemu su promene u obliku i boji. IPhone 6 je izbačen u tri bolje – zlatna, srebrna i vazdušno siva.\nZašto baš ove boje? Zato što one prikazuju svrhu proizvoda. Da je nijansa zlatne i srebrne malo jača, poruka koja bi bila poslata korisnicima je “blještavo i drečavo”, umesto “moćno i intenigentno”. Ukoliko zbacite vazdušnu iz sive, poruka će biti “dosadno” umesto “maštovito”.\nPrimer proizvoda – Bud Light Lime pivo\nBud Light Lime je pivo drugačije od Bud Lighta. Na prvi pogled primetićete da razlika u ambalaži nije velika.\nBoca ne bi trebalo biti ista. Sa tačke gledišta dizajna, načinjena je greška. Upotreba iste ambalaže za različite proizvode može učiniti da proizvod bude nezapažen i može ugroziti prodaju. Tako da je 2015 godine, ispravljena greška i Lime pivo je dobilo novu ambalažu.\nEvo šta su uradili sa redizajnom:\nNapravili su bocu u obliku ženskog tela.\nNema etikete, tako da je boja piva u prvom planu\nOblik boce je prilagodljiv obliku šake\nZa dizajnere ove nove boce, ocena je 9.7.\nSada postavite sebi sledeća pitanja:\nDa li ste istražili koje emocije mogu probuditi boje koje ste izabrali?\nŠta linije, krive, tekstura kaže o vašem proizvodu?\nDa li se boja i oblik uklapaju u svrhu vašeg proizvoda?\nApple je otkrio da je uz funkcionalnost i izgled proizvoda bitna i metodologija. Svakom se može desiti da mu se posreći dobar proizvod, ali uz odgovarajuću metodologiju možete napraviti niz drugih proizvoda.\nWall Street žurnal je napisao članak o obrascima koje prate odrežene kompanije prilikom izrade proizvoda. Jedna osoba dobije ideju, razvije ideju, realizuje i stvori proizvod koji se dobro proda. Onda prodaja opadne, razvije se drugi proizvod, koji ne uspe na tržištu.\nTakozvani One Hit Wonderi nisu proizvod metodologije već trenutne inspiracije.\nPrimer proizvoda – Silly Bandz\nPreduzetnik Robert Croak je vredno radio godinama, ali nijedan njegov proizvod nije uspeo. Posetio je Kineski sajam 2006 godine gde je video oblikovane gumice, proizvod jednog japanskog dizajnera. Dobio je ideju da proizvede tanke silikonske narukvice u raznim oblicima, pogodne za decu. Nazvao ih je Silly Bandz.\nProdaja je išla dobro tokom 2008 i 2009 godine, da bi u toku 2010 opala. Google Trends je sam zabeležio pad interesovanja.\nCilj kreativnog procesa je da umesto sreće i šanse, bude oslonjen na metodologiju na osnovu koje je uspeh zagarantovan.\nAnalizirajte metodologiju vašeg proizvoda, postavljajući sledeća pitanja:\nDa li je ideja delo jednog čoveka ili kreativnog tima?\nDa li će proizvod zadovoljavati potrebe korisnika i za nekoliko godina?\nDa li je proizvod namenjen jednoj ili većem broju generacija?\nTest product dizajna na primeru Silly Bandza\nDa li je jednostavan?\nNapravljen je od jednostavnog materijala, namenjen deci. Ima više zabavnih oblika. Ocena 9/10\nUkoliko dete može da shvati kako se koristi, znači da jeste. Ocena 9/10\nDa li ima skrivenu lepotu?\nOvaj proizvod ne sadrži nikakvo iznenađenje. Ono što vidite, to dobijate. Naprotiv, upotreba ovakvih narukvica može uticati na cirkulaciju kod dece. Ocena 2/10\nModni detalj postaje deo mode, tek kada je pristupačan i lak za korišćenje. Narukvice jesu unele novi oblik u industriji narukvica, ali taj oblik nije uneo revolucinarne promene. Ocena 3,5/10\nDa li boja i oblik odgovaraju svrsi?\nSvetle i upadljive bolje i zanimljivi oblici. Ocena 8/10\nDa li je metodologija dobra?\nPošto je u pitanju One Hit Wonder, baziran na jednokratnoj ideji, znači da metodologija nije postojala. Ocena 2/10.\nDobar proizvod će imati više od 50 poena. Silly Bandz je zabeležio 33,5 što ga čini lošim proizvodom. Kao što smo već naveli, ova ocenjivanja su subjektivna.\nUkoliko ste detaljno pročitali ovaj dug tekst o šest principa product dizajna i o nekim primerima, možete se sami oprobati. Smislite imaginaran proizvod, sajt, aplikaciju, bilo šta i probajte da primenite ove savete na njemu. Ponovićemo principe:\nDa li se vaš proizvod uklapa? Kada primenite ove savete, videćete kako proizvod dobija neku novu dimenziju i nakon toga ćete moći da radite na detaljima i da ih menjate svaki dan. Srećno. Ukoliko imate pitanja, na raspolaganju smo.


Most na Savi, Ruma-Šabac-Loznica mihajlović početak radova gotov 2022 | Info | Ekonomija\n18. septembar, 22:25\nNOVI MOST NA SAVI dobija oslonac 1 Podeli Podeli na facebook Podeli na twitter Podeli na viber Pošalji na mail\nNOVI MOST NA SAVI dobija oslonac\n15.07.2020. / 11:36\nMosta na Savi, u okviru projekta izgradnje autoputa i brze saobraćajnice Ruma-Šabac-Loznica, biće završen u roku "uprkos svim izazovima", obećano iz Ministartva saobraćaja i infrastrukture.\nMinistarka građevinarstva, saobraćaja i infrastrukture Zorana Mihajlović obišla je radove na izgradnji mosta na Savi, koji bi trebalo da bude završen do kraja 2022.\n"Vrednost ove investicije je blizu pola milijarde evra, a most će krajem 2022. uz svu podršku i izazove, biti završen", rekla je danas Mihajlović, saopštilo je ministarstvo.\n"Samo" 302 metra\nLUDILO: Grade ČUDO u Dubaiju, toranj koji diše (VIDEO)\nKako će izgledati most između Ade i Bloka 70? EVO šta je sve planirano\nMihajlović je istakla da će ovaj deo Srbije dobiti važnu saobraćajnicu - najbržu vezu sa Bosnom i Hercegovinom i Republikom Srpskom, ali i sa Novim Sadom.\n"Važno je da se povezujemo sa regionom, ali jednako je važno i da delovi Srbije budu povezani dobrom infrastrukturom", rekla je ona.\nDodala je i da ovih dana obilazi sva gradilišta, jer hoće da podrži građevinare, koji uprkos epidemiji korona virusa rade gde god je to moguće.\n"Naša gradilišta nisu zatvorena, nije jednostavno raditi, ali pridržavaju se svi maksimalno svih mera opreza i bezbednosti", rekla je Mihajlović i dodala da će najveći izazov biti da se privreda radi u vreme pandemije.\nŠef projekta iz Кoridora Srbije, Nikola Кaradžić, izjavio je da se trenutno izvode radovi na mačvanskoj strani, na prilaznoj konstrukciji.\nKako je rekao Karadžić, u toku su radovi na pobijanju šipova u reci Savi. Pobijanje je počelo kod mesta Mačvanski Pričinović na obali Save, a ukupno će biti postavljeno 350 šipova.\n"Ovaj most povezuje dve deonice - auto-put od Rume do Šapca i brzu saobraćajnicu od Šapca do Loznice i dužine je 1,3 kilometra. Radovi se odvijaju zadovoljavajućim intenzitetom", naveo je on.\nDirektor azerbejdžanske kompanije Azvirt, Murat Turkoglu, koja izvodi radove na ovoj deonici, rekao je da je privilegija graditi u Srbiji, te da je infrastruktura osnov ekonomskog prosperiteta jedne zemlje.\n"Zajedno ćemo iskoristiti sve kapacitete i nećemo se štedeti dok uspešno ne realizujemo i ovaj projekat, poštujući sve svetske standarde i inovativnu mehanizaciju, rekao je Torkoglu.\nProjekat saobraćajnice Ruma-Šabac-Loznica vredan je ukupno 467,5 miliona evra, a dužina auto-puta i brze saobraćajnice je 77 kilometara.\nVODA ODNELA 3 MILIJARDE: Putevi moraju na remont\n"SVE ĆEMO SREDITI"\nMinistarka obevećava nakon poplava: Popravićemo SVE, nećete biti bez krova!\nSNIMAK da se NAJEŽIŠ! KAMION prelazio MOST, pa se SURVAO U PROVALIJU!\nJEZIVE SCENE: Pogledajte kako REKA RUŠI MOST u centru Ljubovije! VIDEO\nmost sava loznica šabac zorana mihajlović infrastruktura\n15.07.2020. / 11:56\nСамореклама је чудо! Упркос свим изазовима?!? Шта је онда била пруга Београд —Бар... данас сви хероји ко год нешто ради...


VOX KS 325 cena karakteristike komentari - BCGroup\nFrizideri » VOX KS 325\nČekovima na 12 rata. Mesečno: 2.074,00\nVOX KS 325 opis\nOdlican VOX frizider sa antibakterijskom zastitom, 4 staklene police, posuda za povrće, posuda za malac i sir, osvetljena unutrašnjost, 7 podesivih pregrada na vratima. Garancija na uredjaj je 5 godina.\nKapacitet(brutto/netto): 288/285 l\nDimenzije ( x D x V): 60 x 60 x 155 cm\nVOX KS 325 Komentari\nDa li ima mogucnost dostave ....Vojvodina.Odzaci .frizider u pitanju .voxks 325\nPostovani, isporuka na zeljenu adresu je besplatna\nTip: Samostalni frižider Energetska klasa: A Zapremina: 177l Dimenzije: 54 × 103,5 × 58 cm Broj vrata: 1 Boja: bela Ostalo: Automatsko otapanje frižidera 1 kompresor Podesive nogice Bez ukrasnog poklopca Frižider\nCopyright BC Group 2019© 0.026 Trenutno na sajtu: 134 korisnika


„Obišli smo gradilište i uvjerili se da gradnja teče predviđenom dinamikom. Osim ovih radova, koji se realizuju prema planu koji je definisan projektom, važno je pomenuti i ulicu Nova 4 na koju izlazi zgrada Sindikata kulture, a čije asfaltiranje je danas počelo“, rekao je gradonačelnik Kašćelan.\n„Lokalna uprava potrudiće se da određivanjem novih pozicija za gradnju u Donjem polju pomogne svima kojima je neophodno. Želimo, kao što smo obećali, da sagradimo novo naselje sa svim pripadajućim sadržajima, da imamo novu gradsku priču, kako naši građani ne bi odlazili sa Cetinja, nego ostajali u svome gradu“, naveo je Kašćelan.\n„Očekujemo krajem godine da će zgrada biti završena i da će tada biti uručeni prvi ključevi. Smatramo da je Prijestonica ustupanjem zemljišta i komunalija načinila za zaposlene u kulturi ogroman, kvalitetan, ljudski i neprocjenjiv gest, ali i time što je i sama učestvovala u kupovini stanova. Prijestonica je dala svim drugim gradovima zadatak da se ponašaju po istom principu“, smatra Kalezić.\nZgrada Sindikata kulture prvi je stambeni objekat za zaposlene u kulturi. Vrijednost investicije iznosi više od 2,5 miliona eura. U zgradi, koja je višespratnica, biće 65 stanova, od kojih je 12 kupila Prijestonica Cetinje za potrebe socijalnog stanovanja.